text:
बिहार विधानसभा चुनाव के लेल सभ पार्टी जोर-शोर सं प्रचार मे जुटि गेल अछि. वोटर के अपना पक्ष मे करय लेल... लुभाबय लेल जतेक जुगत होएत अछि करल जा रहल अछि. उम्मीदवार सभक नजर पार्टी के स्टार प्रचार पर लागि गेल छनि.
टिकट मिलला के बाद सभ पार्टी के उम्मीदवार आब एहि लेल जोर लगौने छथिन्ह जे बड़का-बड़का नेता हुनका विधानसभा क्षेत्र मे आबि लोक सभ के संबोधित करथुन्ह. उम्मीदवार सभ के उम्मीद छनि जे स्टार प्रचार के आबय के असर वोट पर पड़ि सकैत अछि.
जेडीयू के देखल जाए त मुख्यमंत्री नीतीश कुमार जी खुद स्टार प्रचारक छथिन्ह आओर 8 तारीख सं जनादेश यात्रा पर निकलि रहल छथिन्ह. चारि दिन तक ओ पहिल चरण मे मतदान होए वाला क्षेत्र मे सं 26 ठाम जनसभा करथिन्ह.
जेडीयू के सभ उम्मीदवार के तरफ सं नीतीश जीक मांग छनि आओर मुख्यमंत्री जीक कोशिश हर ठाम जएबाक छनि. हुनका संग पार्टी नेता शरद यादव... शिवानंद तिवारी ... विजय कुमार चौधरी सेहो प्रचार लेल दिन-राति एक कएने छथिन्ह.
बिहार मे जेडीयू आओर बीजेपी के गठबंधन अछि. आओर उम्मीद कएल जा रहल अछि जे नीतीशजी बीजेपी नेता लालकृष्ण आडवाणी जीक संग जनसभा करताह. ई सेहो तय अछि जे नरेन्द्र मोदी आओर वरुण गांधी प्रचार नहि करताह.
बीजेपी के तरफ सं आडवाणी जीक संग-संग पार्टी अध्यक्ष नितिन गडकरी... मुरली मनोहर जोशी... सुषमा स्वराज... अरुण जेटली... उप मुख्यमंत्री सुशील मोदी... बिहारी बाबू शत्रुघ्न सिन्हा...फिल्म अभिनेत्री हेमा मालिनी आओर स्मृति ईरानी प्रचार अभियान मे जान डालथिन्ह.
बीजेपी-जेडीयू के बाद लोक के सभ सं बेसि नजर लालू यादव जी पर रहतन्हि. लालू जीक प्रचार के अंदाज सभ सं निराला छनि. प्रचार मे हिनकर चुटकी लोक के लोट-पोट करि दैत अछि. आओर एहि बेर त ओ अपन पूरा फॉर्म मे छथिन्ह.
केंद्र मे मंत्री नहि रहला के कारण लालू जी एहि बेर अपन पूरा समय राज्य पर देलखिन्ह. आरजेडी मे हुनका अलावा खुद राबड़ी देवी जी...राम कृपाल यादव... अब्दुल बारी सिद्दीकी आओर हालहिं मे पार्टी मे शामिल प्रभुनाथ सिंह प्रचार के जिम्मेदारी संभालथिन्ह.
लालू जीक जकां रामविलास पासवान जी सेहो केंद्र मे मंत्री नहि बनय के कारण अपन बेसि समय राज्य मे गुजारलखिन्ह आओर पार्टी के बेस मजबूत करय मे लागल रहलखिन्ह. हिनकर पार्टी एलजेपी मे हिनकर संग रामचंद्र पासवान जी देथिन्ह.
अगर स्टार प्रचारक के हिसाब सं देखल जाए त बिहार चुनाव मे एहि बेर सभ सं बेसि अहां के कांग्रेस के तरफ सं देखय के लेल मिलि सकैत अछि. जे पार्टी जतेक कमजोर ओकर अमला ओतेक भारी. कांग्रेस एहि बेर एकसरे चुनाव मे ठाड़ अछि.
कांग्रेस के तरफ सं नेता सभ के नजर राहुल गांधी पर लागल छनि. राहुल गांधी मिशन बिहार के लेल केंद्र के तमाम बड़का नेता के बिहार भेज रहल छथिन्ह. ओ खुद त जोर -शोर से जुटल रहबे करताह.
अगिला हफ्ता राहुल गांधी आ फेर सोनिया गांधीजीक चुनाव कार्यक्रम भ सकैत अछि. स्टार प्रचारक मे प्रधानमंत्री मनमोहन सिंह जी सेहो शामिल छथिन्ह. हिनका संग कइटा केंद्रीय मंत्री आओर नेता सेहो बिहार दौरा पर आबि रहल छथिन्ह.
केंद्रीय नेता मे सं सचिन पायलट... ज्योतिरादित्य सिंधिया... अंबिका सोनी... अजय माकन... जतिन प्रसाद... सलमान खुर्शीद ...दिग्विजय सिंह... गुलाम नबी आजाद आओर मुकुल वासनिक प्रमुख छथिन्ह.
दिल्ली केर मुख्यमंत्री शीला दीक्षित... राजस्थान के मुख्यमंत्री अशोक गहलोत आओर महाराष्ट्र के मुख्यमंत्री अशोक राव चाह्मण सेहो प्रचार करताह. एकरे संग खबर अछि जे शाहरुख खान आओर प्रीति जिंटा पटना मे रोड शो करि सकय छथिन्ह.
बीएसपी के तरफ सं उत्तर प्रदेशक मुख्यमंत्री मायावती आओर सपा के तरफ सं मुलायम सिंह यादव आओर अखिलेश सिंह यादव अएताह. एनसीपी सं शरद पवार आओर तारिक अनवर होताह...लेफ्ट सं प्रकाश करात...वृंदा करात... सीताराम येचुरी आबि सकय छथिन्ह.
त चुनाव तक बिहार मे रमन-चमन बनल रहत. रोज कोनो नहि कोनो नेता के भाषण.. जनसभा होएत. झंडा... बैनर लहराएत. जिंदाबाद-मुर्दाबाद के नारा लगत. त आनंद उठाउ. सुनु सभ के बस जे नीक लगए हुनका जीताउ.


c: text/html

text:
करि देल गेल छल जे आओर कोनो चारा नहि बाचल छल.
नवका- पुरनका लेख सर्च करु...
रूपम के समर्थन मे हस्ताक्षर अभियान
पूर्णिया के बीजेपी विधायक राजकिशोर केसरी हत्या मामला मे रूपम पाठक के पक्ष मे हस्ताक्षर अभियान शुरू भ गेल अछि. ई हस्ताक्षर अभियान बिहार वीमेंस नेटवर्क के तरफ सं चलाएल जा रहल अछि.
ओ सभ जोर-शोर सं रूपम के पक्ष मे अभियान चला रहल छथीह. हुनका सभ के कहनाय अछि जे ई प्रतिघात मे उठाएल गेल कदम अछि. रूपम के सामने एहन स्थिति पैदा
करि देल गेल छल जे आओर कोनो चारा नहि बाचल छल.
करि देल गेल छल जे आओर कोनो चारा नहि बाचल छल.
पूर्णिया सं चारि बेर विधायक रहल केसरी जीक हत्या 4 जनवरी के करि देल गेल छल. हिनका पूर्णिया मे एकटा स्कूल चलाबय वाली रूपम पाठक चाकू सं हत्या करि देने छलीह.
रूपम पाठक केर आरोप छनि जे एमएलए साहेब आओर हुनकर सहयोगी विपिन राय हुनका परेशान करैत छलाह. ओ यौन शोषण केर आरोप सेहो लगौने छलीह. आओर पुलिस मे रिपोर्ट सेहो दर्ज करौने छलीह.
लोक सभके हो-हल्ला के बाद सरकार एहि मामला के जांच सीबीआई सं कराबय के सिफारिश करि देने अछि. एहि मामला मे एकटा पत्रकार नवलेश पाठक के सेहो गिरफ्तार कएल गेल अछि.
नवलेश पाठक सभ सं पहिने अपन अखबार मे केसरी जी पर लागल यौन शोषण के खबर के छापने छलखिन्ह. एकर बाद मामला तूल पकड़ने छल. लोक एकरा सच दबाबय के कोशिश मानि रहल छथिन्ह
एहि मामला के प्रकाश मे लाबय वाला पत्रकार के त पकड़ि लेल गेल मुदा लोक सभ केसरी जीक सहयोगी विपिन राय के नहि गिरफ्तार करय पर सेहो पुलिस पर सवाल ठाड़ करि रहल छथिन्ह.
विधायक जीक हत्या करय वाली रूपम पाठक लोक सभ सं लागल मारि सं घायल छथीह. ओ अखन न्यायिक हिरासत मे पूर्णिया जेल मे छथीह. पुलिस हिनकर घर के पुलिस अपन कब्जा मे ल लेने अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)

robotstxt: allowed

filter: keep


text:
देर सँ सही मुदा जिला भरी म' भारी वर्षा भेला सँ बिलंब सँ रोपल गेल धानक फसल क' एहि बारिश सँ बहुत फायदा भेल अछि। जिला म' पिछला मास तक 70 प्रतिशत धान केँ रोपनी किसान सभ अल्पवृष्टि व बोरिंग सँ केना छलाह जे बीच म' पैनक अभाव म' सूखे लागल छल। पिछले दिन भेल बारिश सँ जाहि के जीवनदान भेटल। किसान सभ क' धानक फसल नीक होयबाक उम्मीद छैन्ह।
एक दिस बारिश सँ किसान सभ खुश छैथ ओतहि दोसर दिस लागातार होइत बारिश शहर केर सूरत बिगैर देना अछि। शहर केँ तिरहुत कॉलोनी, गदीयानी, आदर्श नगर, विनोदानंद कॉलोनी, भौआड़ा, हनुमान नगर, प्रगति नगर,भूप नारायण कॉलोनी आदि म' स्थिति विकट अछि। तिरहुत कॉलोनी म' पैनक निकासी केर व्यवस्था नै होयबाक कारण जलजमाव भेला सँ स्थिति भारी विकट अछि। इये हाल आन सभ कॉलनि के अछि। सबसे विकट भौआड़ा मुहल्ला केर स्थिति अछि। एता दुइ फुट पैन सड़क पर जमा अछि। एहिठाम दुइ दर्जन से बेसी घर म' बारिश केँ पैन प्रवेश क' गेल अछि। एहि मुहल्ला म चचरी पुल के सहारे लोग आवागमन क' रहल छैथ। नगर परिषद प्रशासन जल निकासी लेल गंभीरता नै देखा रहल अछि।
नदी जलग्रहण क्षेत्र व नेपाल केँ पहाड़ि म' लगातार जारी वर्षा सँ नदि सभक जलस्तर म' वृद्धि भ' रहल अछि। जयनगर व झंझारपुर म' कमला नदी केर जलस्तर निरंतर बढ़ी रहल अछि। बेनीपट्टी सँ पश्विम क्षेत्र म' कैको जगह नाह सँ लोग आवागमन क' रहल छैथ। कोसी व भूतही बलान केँ जलस्तर सेहो बढ़ी रहल अछि।


text:
पटना । इ इतिहास कए फेर स जीवित करब सन अछि। करीब 17 साल स बंद पडल राज्यक 56टा शिक्षक प्रशिक्षण महाविद्यालय मे एकबेर फेर स चहल पहल देखल जा रहल अछि। राष्ट्रीय अध्यापक शिक्षा परिषद (एनसीटीई) क मान्यता भेटलाक बाद कॉलेज मे नामांकन आ पढाई क नामांकन प्रक्रिया शुरू भ गेल अछि। एकरा लेल बहुत दिन स प्रयास जारी छल। आधारभूत संरचना निर्माण क संगहि दस-दसटा व्याख्याता कए नियुक्त कैल जाएत। शिक्षा विभाग क आदेश क अनुसार एहि सत्र स नामांकन शुरू भ गेल अछि।
एनसीटीई आधारभूत संरचना ध्वस्त भ जेबा सएहि संस्थान क मान्यता छीन लेने छल। एहि संस्थान सब कए बंद भेला स सब साल करीब 20 हजार अभ्यर्थी शिक्षण प्रशिक्षण स वंचित रहि जाइत छलाह। एहन मे अभ्यर्थी अन्य राज्य मे जाकए शिक्षक प्रशिक्षण लैत छलाह। ओना अल्पसंख्यक संस्थान एहि संस्थान सबहक बंद रहला स खूब फायदा उठबैत छल। पिछला 17 साल स बिहार मे केवल अल्पसंख्यक संस्थान टा एहन कॉलेजक संचालन क रहल छल। फिलहाल एनसीटीई आधारभूत संरचना क आलोक मे 50-50 आ 100-100 सीट पर अभ्यर्थी क नामांकन क मान्यता देलक अछि। निकट भविष्य मे सीट क संख्या मे बढ़ोतरी कैल जाएत। शोध आ प्रशिक्षण निदेशालय सबटा संस्थान मे अभ्यर्थी क नामांकन लेल मार्गदर्शिका जारी क देलक अछि। नामांकन प्रक्रिया मे राष्ट्रीय अध्यापक शिक्षा परिषद (एनसीटीइ) द्वारा तय मानदंड क सख्ती स पालन कैल जाएत। नामांकन मे सामान्य कोटि क अभ्यर्थी लेल 50 प्रतिशत अंक जरूरी अछि। आरक्षित कोटि या विकलांग लेल 5 फीसद अंक क छूट देल जाइत। कालेज स्तर पर नामांकन लेल विज्ञापन क बाद एक माह क समय इच्छुक अभ्यर्थी कए आवेदन लेल देल जाएत। एकर बाद चयन कमेटी अंक क औसत क आधार पर मेधा सूची जारी करत। एहि संबंध मे निदेशालय सबटा प्राचार्य कए आवश्यक दिशा-निर्देश सेहो जारी क देलक अछि। अभ्यर्थी क चयन क आधार दसवीं आ बारहवीं कक्षा मे प्राप्त अंक क प्रतिशत होएत। नामांकन मे अभ्यर्थी बैस न्यूनतम 18 वर्ष आ अधिकतम 34 वर्ष तय कैल गेल अछि। पिछड़ा वर्ग आ अति पिछड़ा वर्ग लेल बैस मे 2 वर्ष, अनुसूचित जनजाति आ अनुसूचित जनजाति आ नि:शक्त लेल 5 वर्ष क छूट देल जाएत। नामांकन लेल देल गेल आवेदनक चयन पांच सदस्यीय कमेटी करत जाहि मे जिला शिक्षा अधिकारी (अध्यक्ष), कालेज क प्राचार्य (सचिव), महाविद्यालय क वरीय व्याख्याता, जिला कल्याण अधिकारी द्वारा मनोनीत एकटा पदाधिकारी, राज्य शिक्षा शोध आ प्रशिक्षण परिषद (एससीइआरटी) क संकाय सदस्य (सदस्य) शामिल रहताह।
maithili news, mithila news, bihar news, latest bihar news, latest mithila news, latest maithili news, maithili newspaper


text:
मंचित होएत चन्द्रनाथ निर्देशित जानकी परिणय
नई दिल्ली । 6 फरवरी क सांझ 6 बजे जखन राष्ट्रीय नाट्य विद्यालय क सभागार क परदा उठत त मैथिली क इतिहास मे एकटा स्वर्णीम पन्ना जुड़ि जाएत । जी हाँ, 6 फरवरी क सॉंझ मैथिली फेर से एकटा नव इतिहास लिखत । पहिल बेर भारतीय रंग महोत्सव मे कोनो मैथिली नाटक क मंचन होएत । मैलोरंग निर्देशक आ मैथिली एक्टीविस्ट ‘प्रकाश झा’ क अथक प्रयास आखिर सफल भेल आ मैथिली कए भारंगम मे जगह भेटल । एहि महोत्सव मे मैथिली नाटक ”जानकी परिणय” क मंचन होएत जे मुख्य रूप से सीता राम विवाहक कथा प्रसंग अछि जेकरा कला रूप मे प्रस्तुति कैल जाएत ।
मैथिली लोक रंग क स्थापना सन् 2005 भेल छल एकर मूल उद्येश्य मिथिला क्षेत्र मे व्याप्त अमूर्त सांस्कृतिक विरासत आ विविध सांस्कृतिक परम्परा ( जेना – कथासंकीर्तन, नटुआनाच, रसनचौकी, पमरिया, कीर्तनिया, विदापत, जटजटिन आदि ), मिथिला चित्रकला, नाट्यकला; आ एहने विधा स जुड़ल शिल्प आदि कए अनुशंधान, संरक्षण, संवर्धन, प्रशिक्षण, प्रसारण आ हुनकर प्रलेखण अछि । मिथिलाक अमूर्तकला आ सांस्कृतिक उपक्रम कए आधुनिकताक अंधानुकरण से सुरक्षित रखिकए विश्व फलक पर एकर उपस्थिति कए अंकित करबाक लेल प्रतिबद्ध प्रतिष्ठाण अछि । विगत साल मे मैथिली लोक रंग भारत क विभिन्न शहर आ महत्वपूर्ण महोत्सव मे अपन गरिमामयी उपस्थिति त दर्ज करेने अछि संगे पड़ोसी देश नेपाल मे सेहो समय समय पर भागिदारी दैत रहल अछि । वरीष्ठ रंगकर्मी श्री प्रकाश झा क मार्गदर्शन मे मैथिली लोक रंग अपन कार्य पद्धति वा सक्रियता स किछुए साल मे राष्ट्रीय छवि स्थापित कए चुकल अछि ।
जानकी परिणय प्रस्तुति मे मुख्य रूप से सीता राम विवाह प्रसंग कए कथा संकीर्तन कलारूप मे प्रस्तुत कैल जाएत अछि । मिथिला मे कथा संकीर्तन क परम्परा आदिकाल से चलल आबि रहल अछि । संस्कृत नाटकक अवसानक बाद संस्कृत भाषा कए मैथिली मे चलल आबि रहल कथा संकीर्तन क परम्परा कए संग समावेशित कैल गेल । एहि दुनू क समंवय से मिथिला क समृद्ध नाट्य परम्परा कीर्तनिया नाट्यक जन्म भेल छल । कीर्तनिया नाट्य शैली मे संवाद प्राय: संस्कृत भाषा मे आ संगीत मैथिली भाषा मे वा प्रस्तुति कथा संकीर्तन क रूप मे शुरु भेल । मिथिला मे इ प्रयोग एतेक सशक्त भेल कि कीर्तनिया नाट्य परम्परा अखैन धरि अपन मजबूत उपस्थिति बनेने अछि । ओना आइयो प्राय: सभटा जनपद मे कथा गाबय क परम्परा कोनो – न – कोनो रूप में विद्यमान अछि । मुदा, सभ क्षेत्र मे इ अपन – अलग रूप अख्तियार केने छल । मुदा, मिथिला मे कथा संकीर्तन क परम्परा एकरा स भिन्न अछि ।
कथा संकीर्तन शैली मे प्राय: कोनो पौराणिक कथा कए मूल कथ्य क रूप में लेल जाएत अछि । अभिनेता अपन सभटा संवाद अपने कवित्त रूप मे नृत्य करैत गाबैत अछि, फेर ओकरे संवादो मे बाजैत अछि । इ एकटा मोहक आ उर्जावान प्रस्तुति होएत अछि । एकरा मे मूल गायक व्यास से संज्ञापित होएत अछि । व्यास क किछु सहायक होएत अछि, जे मूल गायकक संग संवाद क रूप मे गायन करैत अछि । गायक क संग वाद्ययंत्रवादक क मण्डली होएत अछि । किछु अभिनेता होएत अछि, जे स्वरूप कहाबैत अछि, जेकर काज व्यास क गायन कए दृश्यबंद रूप मे प्रस्तुत करब होएत अछि । सखी क रूप मे अभिनेता गायन क संगे अभिनय सेहो करैत अछि ।
मिथिला कथा संकीर्तन मे कैक तरहक विशेषता अछि । एहि मे अभिनेता अपन तीनू कलाक प्रदर्शन करैत अछि – अभिनय, गायन आ नृत्य । रंगप्रशिक्षण क लेल इ एकटा अप्रतिम विधा अछि ।
एहि कथा संकीर्तन क निर्देशक छथि गौसनगर निवासी मुख्य कथा व्यास चन्द्रनाथ चौधरी । श्री चौधरी सत्तर क उम्र मे सेहो अपन गायकी कए लए ओतने उर्जावान अछि, जतेक अपन युवाकाल मे छल । गायन मे हुनका रूचि बचपने से छल । बिहारक मधुबनी जिला अंतर्गत खिरहर ग्राम निवासी पण्डित हरिदास महात्मा जी से ओ कथा गायन क प्रशिक्षण लेलथि । लगभग बीस साल तक पं. हरिदास महात्मा जी क संग कथा संकीर्तन क बारिकी कए बुझलथि, फेर महावीर मानस मण्डली नाम स स्वतंत्र संगठन सेहो स्थापित केलथि । पं. चन्द्रनाथ चौधरी जी कैकटा युवा कए कथा संकीर्तन विधा से जोड़लथि । रवीन्द्र चौधरी हिनकर प्रिय शिष्यों मे से एक छथि । हिनकर पुत्र सुनील चौधरी जी सेहो एहि विधा मे लागल छथि । सम्पूर्ण मिथिला क्षेत्रक विभिन्न ग्रामांचल मे अपन प्रस्तुति तो ओ देने छथि संगे दरभंगा, जनकपुर (नेपाल), जामनगर, महाराष्ट्र, गुजरात आदि शहर मे सेहो कथा संकीर्तन क प्रस्तुति देने छथि । मिथिला समाज मे संत परम्परा क प्रचारक रहल पं. चन्द्रनाथ चौधरी लगातार नौ दिन / पन्द्रह दिन तक नवाह आयोजन करैत रहैत छथि । अपन मातृभूमि मिथिला वा कथा संकीर्तन विधा क प्रति श्री चौधरी आत्म समर्पित छथि ।
जानकी परिणय ( कथा संकीर्तन ) पात्र परिचय एना अछि
व्यास : पं. चन्द्रनाथ चौधरी
अभिनय दिग्दर्शन : मुकेश झा
गायन सहायक : सीताराम चौधरी, देवेन्द्र चौधरी, मुनमुन ठाकुर, दिनेश मिश्र राजीव रंजन, दीपक ठाकुर, पुष्पा झा, रानी आ ज्योति झा.
सखि : रवीन्द्र चौधरी, कृष्णचन्द्र चौधरी, संतोष कुमार, मनोज पाण्डेय, ऋतुराज, संजीव, नितीश आ अमित
स्वरुप : अमरजीत राय, निखिल कुमार, प्रवीण कुमार आ अनिल मिश्रा.
वाद्य यंत्र : हारमोनियम : चन्द्रेश्वर चौधरी. नाल : रामशंकर चौधरी, कृष्णचन्द्र चौधरी. ऑर्गेन : कृष्णचन्द्र चौधरी. तबला : रामशंकर चौधरी.
प्रकाश व्यवस्था : श्याम साहनी
प्रचार – प्रसार : दीपक यात्री, आ संजीव ‘बिट्टू’.
मंच सज्जा : अमरजी राय, आ दीपक ठाकुर.
वस्त्र विन्यास : अमरजी राय, बिन्दु चौहान आ नीरा कुमारी.
मुख सज्जा : सत्या मिश्रा, मुकेश झा आ पुष्पा.
नृत्य संयोजन : रमण कुमार आ पूजा प्रियदर्शनी.
प्रस्तुति नियंत्रण : मुकेश झा आ कौशल कुमार
मंच प्रबंधन : मनोज पाण्डेय, आ मायानंद झा,
प्रस्तुति नियंत्रण सहायक : दीपक यात्री, ज्योति झा, आ रमण कुमार.
प्रस्तुति पर्वेक्षक : डॉ. कमल मोहन चुन्नू आ अनुराधा झा.
प्रस्तुति संयोजन : प्रकाश चन्द्र झा.


text:
ई मामिला आँखि खोलि देलक लोकक. कांड निर्दयतापूर्ण छल. तकर बाद सरकार ओ पुलिस- प्रशासन उदासीनता सं मामिला मे समाज पर आंगुर उठय लागल. एक त' घटना राज्य मे जन-सुरक्षा, विशेष क' महिला सुरक्षा केर स्थिति उजागर करबा लेल पर्याप्त अछि. दोसर घटना केर बाद लगातार उपेक्षा ओ पीड़िता केर मृत्यु पश्चात पॉलिटिकल ड्रामा बहुत बेसी चकित करयवला छल. जखन सभ देखलक जे न्यायक दिशा मे कतहु किछु ने भ' रहल छै त' समाज आ समाजक लोक दिस सभक नजरि गेल आ हं मैथिल समाज एहि दिस तत्परता मे कने देरी केलक. मुदा जओं सरकार ओ पुलिस-प्रशासन अपन काज इमानदारी सं करैत त' फेर समाज पर कोनो तरहक आरोप लगबे नहि करैत. समाज, क्षेत्र ओ राजनीति सं ऊपर उठी त' घटना बहुत बेसी विदारक छल. ओहुना पश्चिम बंगाल मे एहि तरहक मामिला बहुत बेसी देखबा मे अबैत अछि. सरकार कें मजगूतीक संग जन सुरक्षा खास क' महिला सुरक्षा कें सुनिश्चित करबाक चाही.
पीड़िता केर पिता सं वा हुनक संग रहनिहार परिजन सभक संग बातचीत मे हमरा कखनो नहि लागल जे ओ समाजक उदासीनता सं दुःखी छथि. मीडिया मे आयल एहि विषयक समाद संदेहास्पद बुझना जा रहल अछि. घटनाक पश्चात देखय मे आयल जे महानगर आदि मे समाज कें जिया राखब जरूरी. एकजुटता जरूरी अछि. संघे शक्ति छैक एकरा नकारल नहि जा सकैत अछि.
एहि पूरा मामिला पर सरकारो एक्टिव भेल मुदा कने विलम्ब सं. जांच आदि चलि रहल अछि. पीड़ित परिवार न्याय लेल लड़िए रहल अछि. तखन बिहार सरकारक पहल प्रशंसनीय अछि. ओकरा आपस त' नहिये आनल जा सकैछ मुदा दानव सभ कें कड़गर सजाय हो. सजग रही आ सुरक्षित रही.
(मध्यमग्राम कांड पर कवरेज कयनिहार पत्रकार उमेश राय केर टिप्पणी)
Tags: टिप्पणी


text:
राजविराज : एकीकृत नेकपा माओवादीक पोलिट ब्यूरो सदस्य रामचन्द्र झा शाह वंशक उत्पत्ति संगहि मैथिली भाषा पर दमनक शुरुआत भेल जे श्रंखला अखन धरि जारी अछि. अंतर्राष्ट्रीय मातृभाषा दिवसक अवसरपर मैथिली साहित्य परिषद्द्वारा राजविराजमे आयोजित कार्यक्रममे बजैत झा ई बात बतौलनि. गोपालवंश, महिपालवंश, लिच्छवी वंश होइत शाहवंश धरिक काल मैथिली भाषाक लेल स्वर्णिम काल रहल छल. नेपालमे मल्लकाल धरि मैथिली भाषा राजकाजक भाषा रहितो शाहवंशक उदय संगहि मैथिली भाषा उपर दमनक श्रृंखलाक शुरुआत भेल छल. मैथिली करीब हजार बर्ष पुरान भाषा रहितो एकर समुचित संरक्षण, संबद्र्धन नइ भऽ सकल प्रमुख अतिथि रामचन्द्र झा बतौलनि । नेपालमे एक भाषा, एक भेष केर नीतिक कारणें मैथिली सहित अन्य मातृभाषा सब भाषिक दमनक नीतिक कारण कतेको भाषा तऽ लोप भऽ गेल, मुदा मैथिली भाषा समृद्ध भेलाक कारणे अखन धरि टिकल अछि. मैथिली भाषाकें जीवन्त राखै लेल शिक्षाक माध्यम बनेबाक संगहि सरकारी कामकाजक रूपमे प्रयोग कयल जेबा पर जोर देलनि. मातृभाषा सबहक संरक्षण करब राज्यक दायित्व रहल झा बतौलनि.
मातृभाषामे पठन-पाठन होयब प्रभावकारी होयत कहैत ओ कहलनि –मैथिली सहितक मातृभाषा सबहक़ अधिकार आब बनैबाला संविधानमे भेनाइ जरुरी अछि. तहिना एकीकृत नेकपा माओवादीक सभासद उमेशकुमार यादव मैथिली नेपालक दोसर सबसँ पैघ भाषाक रूपमे रहलो पर शासक वर्गद्वारा एहि भाषाक समुचित स्थान नइ दऽकऽ मैथिली भाषाक दमन केने अछि. महिला, बाल-बालिका तथा ज्येष्ठ नागरिक समितिक सभापति रंजु ठाकुर कहलनि–मैथिली भाषाक समुचित विकास नइ भेलामे मैथिली भाषी सब सेहो जिम्मेबार अछि. तहिना नेपाली काँग्रेसक केन्द्रीय सदस्य तथा सभासद मीनाक्षी झा, तहिना सभासद मिथिला चौधरी, मैथिली भाषाक संरक्षण, संवर्धनक आवश्यकता रहल बतौलनि. कार्यक्रममे मैथिल महासंघ, नेपालक अध्यक्ष विष्णुकुमार मण्डल, जनआनन्द मिश्रा, पूर्व अध्यक्ष देवेन्द्र मिश्र, अन्तर्राष्ट्रिय मैथिली परिषद नेपालक अध्यक्ष करुणा झा, मैथिल महिला परिषद्क संस्थापक अध्यक्ष मीना ठाकुर मन्तव्य व्यक्त केलनि. कार्यक्रमक अध्यक्षता शुभचन्द्र झा तथा संचालन श्यामसुन्दर यादव केलनि.
(रिपोर्ट/फोटो : करुणा झा)
Tags: हालचाल हालचाल : ओहिपार


text:
कलकत्ता : मासिक साहित्यिक गोष्ठी 'संपर्क'क बैसार रविदिन (10 अप्रील) स्थानीय नवीन प्रकाशन कार्यालय मे संपन्न भेल. बैसारक अध्यक्षता उमाकांत झा 'बक्शी' केलनि.
उमाकांत झा 'बक्शी' सहित मिथिलेश कुमार झा, विजय इस्सर, आमोद कुमार झा रचना पढलनि. अवसर पर दयाशंकर मिश्र सेहो उपस्थित छलाह. कार्यक्रमक अंत मे दू मिनटक मौन राखि डॉ. अणिमा सिंह कें श्रद्धांजलि देल गेलनि.
ज्ञात हो जे विगत कएक दशक सं मैथिलीक ई गोष्ठी आयोजित होइत रहल अछि. मासक दोसर रवि कें आयोजित होमयबला एहि गोष्ठी मे रचनाकार टटका रचना पढ़ैत छथि आ उपस्थित श्रोता ओ साहित्यिक लोकनि रचना पर तत्काल टिप्पणी करैत छथि. एहि सं नवतूर लेखक कें आवश्यक मार्गदर्शन भेटैत छै.
रिपोर्ट : मिथिमीडिया ब्यूरो


text:
पहिल घटना NH28 पर मीनापुर थाना क्षेत्र के पानापुर ओपी के पखनाहा गाम लग भोर 11:15 बजे घटल। प्राप्त जानकारीक मुताबिक, तीन युवक एक बाइक पर सवार भ' मोतीपुर से कांटी दिस जायत छलाह कि एक गाड़ी बाइक मे धक्का मारलैन्ह जाहिसे तीनो युवक बड़का गाड़ी के नीचा आबि गेला। गाड़ी ओहि तीनो युवक के डाबी के परा गेल। मृत युवक सभक पहचान कांटी नगर पंचायत वार्ड संख्या- 3 के स्टेशन टोला के मुन्ना राय, शिवनाथ राय व भरत राय के रूप मे भेल अछि।
दोसर घटना अहियापुर थाना क्षेत्र भिखनपुर मे दुपहर 1:00 बजे घटल। बताओल जे रहल अछि कि मुजफ्फरपुर से मीनापुर के तुर्की जे रहल सवारी सँ भरल ऑटो मे विपरीत दिशा से आइब रहल ट्रक सीधा टकरा गेल। एहि सीधी टक्कर मे ऑटो के परखच्चा उड़ गेल। एहि दुर्घटना मे ऑटो मे सवार 4 लोगक ओतहिये मौत भ' गेलैन्ह। तीन केर मौत एसकेएमसीएच मे भ' गेलैन्ह। एहि गुर्घटना मे आधा दर्जन लोग गंभीर रूप से घायल बताओल जे रहल अछि।


text:
दिल्ली के तालकटोरा ऑडिटोरियम के सुरताल परिसर मे रवि दिन मैथिली नाटक छूतहा घैलक मंचल भेल.
महेंद्र मलंगिया जीक एहि नाटक केर निर्देशक छलाह संजय चौधरी जी.
नाटक मैथिलीक हास्य-विनोद सं भरल छल. शुरू सं अंत धरि लोक के हंसैत-हंसैत हाल खराब छलैनि. नाटकर मंचल बड़ नीक रहल.
नाटक सं जुड़ल
किछ फोटो अहां लेल एहिठाम राखि रहल छी.
नाटक गोनू झा जीक कहानी पर छल. छुतहा घैल नाटक के कलाकार में शामिल छलाह
राजेश
कर्ण, मुकेश दत्त , कुमार शैलेन्द्र, कल्पना मिश्र,
अंजलि, संजीव, सुबोध साहा आओर आशुतोष प्रतिहस्त.
गीतनाद सुन्दरम जी आओर राखी दास जीक छलन्हि. एहि नाटक मे महिला...स्त्री के अन्याय के खिलाफ ठाड़ होए के संदेश देल गेल छल. एहि मे कहल गेल जे माय-बहिन लोकनि के कोनो जुल्म- अन्याय ओहिना नहि सहैत रहबाक चाही. अगर ओ गलत अछि तं ओकर खिलाफ आवाज जरूर उठएबाक चाही.
नाटकक कहानी तं अधिकांश दर्शक के मालूमे छलन्हि. कहानी बड़ पुरान अछि गोनू झा जीक. गाम-घर मे...दलान मे ...राति मे सुतय काल माय-दाय सं सुनने छथिन्ह लोक सभ.
गोनू झा जीक कहानी मिथिला टा मे नहि दुनिया भर मे काफी लोकप्रिय अछि. सभ कहानी कोनो नहि कोनो संदेश लेने अछि.
सभ के मालूम रहतहुं संजय चौधरी जी बड़ रोचक ढंग सं एहि नाटकके पेश करलाह. लोक के बान्हले रहलाह. माय-बहिन के जगाबय के संदेश देबय मे कामयाब रहलाह.
मुदा नाटकक मंचनक जगह किछ सही नहि कहल जा सकैत अछि. नाटक लेल मंडी हाउसक इलाका सही अछि. तालकटोरा स्टेडियम वाला इलाका किछ हटि क भ जाएत अछि.
आओर आब जखन किछ-किछ ठंड असर दिखाबय लागल अछि. ओस गिरय लागल अछि. ओपन एयर थियेटर सही चुनाव नहि कहल जा सकैत अछि.
एहि ठाम आबय मे परेशानी सेहो अछि. जखन कि मंडी हाउस मेट्रो सं जुड़ल आओर आबय-जाय के हिसाब सं सही अछि.
(सभ फोटो: हितेन्द्र कुमार गुप्ता)


text:
विगत् 23 अक्टूबर, 2016 यथा रविदिन मुंबईक ठाणे उपनगर अवस्थित वाग्ले इस्टेट, ओहि ऐतिहासिक अवसरक साक्षी बनल जखन एहि प्रकारक आयोजन "वर-वधू सम्मेलन" केर रूप-स्वरूप मे पहिल बेर "मैथिल समन्वय समिति" द्वारा मुंबईक समस्त मैथिलीसेवी संस्था एवं मैथिल समाजसेवी लोकनिक सहयोग एवं उपस्थिति मे आयोजित भेल ।
कार्यक्रमक शुभारम्भ ओम्कार, शंखध्वनि एवं मंगलाचरण केर भक्तिमय वातावरण मे मैथिली ठाकुर द्वारा प्रस्तुत भगवती वंदना "जय जय भैरवि असुर भयाउनि ...... सँ एवं मुख्य अतिथि श्री अनादिनाथ झा केर कर कमल द्वारा दीप प्रज्वलन सँ शुभारम्भ भेल । मैथिली ठाकुर द्वारा प्रस्तुत भगवती वंदना "जय जय भैरवि...."क विलक्षण गायन सँ प्रेक्षागृह मे जमल जनसमूह कें प्रारंभहिं सँ बांधि लेलक । तदनुपरांत अन्य गायक कलाकार श्री विकास झाजी, गायिका श्रुति झा समेत अन्य कलाकार अपन प्रस्तुति सँ प्रेक्षागृहक आंतरिक आवरण मे मिथिलाक संस्कृति के स्थापित करैत मिथिलामय बना देने छलाह । हास्य जीवन मे नैराश्य बोध के समाप्त करैत नव उत्साह व उमंग कें सृजित करैत अछि । अद्भूतानन्द जीक उपस्थिति एवं हुनक प्रस्तुति जमल जनसमूह मैथिल समाज के अपना स्थान सँ टस सँ मस नञि होमय देलखिन । मंच संचालनक लेल भाई किसलय कृष्णा एवं जाह्नवी झा सेहो पूर्ण भाव-भंगिमा मे उमंगित छलाह । मैथिल समाजक हृदय मे रमन केनिहार, मैथिली अकादमीक पूर्व अध्यक्ष व सुप्रसिद्ध मंच संचालक परमादरणीय श्री कमलाकान्त झा जीक विनोदपूर्ण परन्तु ज्ञानबर्द्धक प्रसाद सेहो प्राप्त भेलनि उपस्थित समाज के जकरा बिसरल नञि जा सकैत अछि ।
विदित हो जे मिथिलाक सांस्कृतिक विशिष्टताक पारम्परिक वैवाहिक स्थलीक रूप मे तथा वधू व वर के
विवाहयोग्य मिथिलाक बेटी आओर बेटा कें एक मंच पर परिचयक हेतु प्रस्तुति वर्तमान समय व भविष्य मे सुयोग्या वधू एवं सुयोग्य वरक मध्य चयन प्रक्रिया के सरल बनाओत । "मैथिल समन्वय समिति" द्वारा आयोजित सम्मेलन मे मंच पर जाहि तरहें नवयुवती व नवयुवक स्वयं अपन जानकारी प्रस्तुत करैत सम्वाद प्रगट कयलनि वस्तुतः उत्साहबर्द्धक अछि । एहि अवसर पर भव्य स्मारिकाक विमोचन परमादरणीय बाबूजीक कर-कमल सँ भेल । स्मारिका मे मंचासीन संभावित वर-वधू समेत सैकड़ोंक संख्या मे प्रमाणिक संभावित परिचयक संकलन कें व्यवस्थित तरहें समायोजित कयल गेल अछि ।
कार्यक्रम मे मुंबईक अतिरिक्त अन्य क्षेत्र सँ गणमान्य पाहुन लोकनिक पदार्पण भेल, जाहि मे दिल्ली सँ आदरणीय श्री केशव झाजी समेत अन्य मैथिलप्रेमी लोकनिक सहभागिता आयोजन के विशिष्टता प्रदान कयलक ।
धन्यवाद ज्ञापित करैत आदरणीय श्री पंकज झाजी उपस्थित मैथिल समाज के एवं एहि कार्यक्रम के सुचारू रुपेण संचालित तथा सहयोग हेतु मिडियाक प्रति, ध्वनि संयोजक, कार्यक्रमक सुन्दर व्यवस्था हेतु स्थानीय प्रशासन समेत "मैथिल समन्वय समिति" केर कार्यकारिणी समितिक आदरणीय पदाधिकारी लोकनि यथा डॉ. संदीप झाजी, श्री धीरज चन्द्र झाजी, श्री जयमाधव झाजी, श्री प्रेम चन्द्र झा 'प्रेमजी', श्री अशोक सिन्हाजी, श्री विनय कान्त झाजी, श्री भगवान चौधरीजी, श्री राजकुमार झाजी, श्री पंकज झाजी, श्री अंगद चौधरीजी, श्री भारतेन्दु विमल झाजी, श्री रविन्द्र झाजी,श्री धनंजय झाजी, श्री कृष्णकुमार झा 'अन्वेषकजी', श्री ललित झाजी, श्री अरूण चौधरीजी, श्रीकुणाल ठाकुरजी, श्री दीपक झाजी, श्रीप्रमोद झाजी, श्री शिवानंद मिश्राजी एवं श्री पवन कुमार झाजी कें सहयोग हेतु धन्यवाद ज्ञापित कयलनि ।
कार्यक्रमक उपरांत स्वादिष्ट भोजनक उत्तम व्यवस्था छल । उपस्थित मैथिल सुधिवृन्द स्वादिष्ट भोजनक संग आओरो विलक्षण व बेहतरीन व्यवस्थाक भरपुर आनन्द लेलन्हि ।


text:
केंद्रीय सूक्ष्म, लघु व मध्यम उद्यम राज्यमंत्री गिरिराज सिंह कहल कि, वर्ष 2013 मे बीजेपी हुनका किनार नहि केलन्हि। ओ अप्पन ऊंच महत्वाकांक्षा केर कारण खुद अलग भेला। अपनी राजनीतिक महत्वाकांक्षा क' हकीकत मे बदलबाक लेल राजग छोड़बाक फैसला लेनिहार नीतीश कुमार क' ई महसूस भेलन्हि कि शीर्ष पद लेल कियो रिक्त नहि अछि। किएक जे नरेंद्र मोदी प्रधानमंत्री छैथ आर 2019 के बाद सेहो बनल रहता। आब नीतीश कुमार क' अफसोस भ' रहल छैन्ह।
आगा ओ कहला कि बिहार के मुख्यमंत्री अप्पन शासन आर विकास के चेहरा पहिने हरा चुकल छैथ। जखन ओ बीजेपी के संग गठबंधन करि बिहार के मुख्यमंत्री छलाह आर तखन के तत्कालीन प्रधानमंत्री अटल बिहारी वाजपेयी केर सरकार मे केंद्रीय मंत्री छलाह तेँ नीतीश कुमार अप्पन शासन आर विकास के लेल जानल जायत छलाह। आब एहेन किछु नहि अछि।
केंद्रीय मंत्री गिरिराज सिंह नीतीश कुमार के निकट भविष्य मे एनडीए मे वापसी से जुड़ल सवाल क' महत्व नहि देलन्हि। गिरिराज सिंह नवादा जिला से लोकसभा के सदस्य छैथ।


text:
कोकिल मंच लगभग तीन दशक सं कोलकाताक रंगमंच कें जगजियार केने अछि. पछिला मास मंच अपन 28म वार्षिकोत्सव मनओलक आ एहि अवसर पर 36म नाट्य प्रस्तुति देलक. एहि अवसर पर कलाकुंज (कलामंदिर) मे मैथिली नाटक 'बेलक मारल' केर मंचन कएल गेल. एकर अतिरिक्त नवांकुर प्रतिभाक प्रोत्साहन लेल मंच दिस सं पुरस्कारक घोषणा सेहो कएल गेल.
नाट्य क्रियाकलाप कें जियओने रखबा हेतु नव प्रतिभाक आगमन आ तकरा उचित प्रोत्साहनक जरूरति महसूस कएल जा रहल छल. एहि दिशा मे मंचक ई डेग बेस सराहनीय अछि. मंच दिस सं प्रसिद्ध रंगकर्मी ओ पदाधिकारी श्रीमती किरण झा अपन माएक नाओ पर वार्षिक पुरस्कार शुरू केलनि अछि.
ज्ञात हो जे पहिल खेपक सुशीला चौधरी कला प्रोत्साहन पुरस्कार तीन संभावनाशील प्रतिभा कें देल गेल अछि, जाहि में सुरभि झा, रौशन कुमार झा ओ रोहित राय शामिल छथि. हिनका लोकनि कें पुरस्कार स्वरूप दू हजार टाका ओ प्रशस्ति पत्र देल गेलनि. तीनू गोटे आयोजित समारोह मे मंच पर अपन प्रस्तुति सेहो देलनि.
किरण झा मिथिमीडिया कें जनबैत छथि जे सुरभि झा कथक नृत्यांगना छथि त' रौशन कुमार झा गीत-संगीत आ मंचीय अभिनय सीखि रहल छथि. ओतहि रोहित राय गीत-संगीत मे आगू बढबाक चेष्टा मे छथि. मंच एहि तीनू प्रतिभाक उज्ज्वल भविष्यक कामना करैत अछि.
ओ कहैत छथि जे नवांकुर कें मार्गदर्शन करबाक हेतु कोकिल मंच सदति तत्पर आ कटिबद्ध अछि. जे कोनो प्रतिभा कें कला क्षेत्र मे आगू बढबाक हो से मंच सं संपर्क मे रहि सकैत छथि. उचित मार्गदर्शनक संग हम सब नवका कें अवसर सेहो प्रदान करबाक लेल समर्पित छी.


text:
मुजफ्फरपुर, मिथिला मिरर: कुढ़नी थानाक केरमा लालू चौक पर मारिपीट स आक्रोशित व्यवसायी अपन-अपन दोकान बंद कय सड़क पर उतरि गेल अछि। आरोपीक गिरफ्तारी के लेल केरमा लालू चौक पर टायर जराकय लगभग तीन घटा जाम कायल गेल। अहि संबंध मे पीड़ित दोकानदार संजय कुमार गामक राजनंदन पासवान, बुट्टन पासवान समेत पाच के खिलाफ पुलिस स शिकायत केलक अछि। अहि मे संचालक समेत दिलीप कुमार व प्रमोद कुमार स मारिपीट कय गल्ला स 17 हजार रुपैया व दोकान स 5 हजारक सामान लूटब, दोकान मे तोड़फोड़ करबाक आरोप लगाओल गेल अछि।
बताओल गेल अछि जे, 31 जनवरी क आरोपी 11 बजे केरमा स्थित मिठाई दोकान पर आयल आ नाश्ता के बाद रुपैया कम देबाक विवाद मे होटल संचालक स कहासुनी केलक। अहि दौरान बीच-बचाव करय आयल संचालकक भाई दिलीप कुमार व रिश्तेदार प्रमोद कुमार के संग मारिपीट केलक। जाहि सं ओ जख्मी भय गेल। तीनेक इलाज पीएचसी मे कराओल जा रहल अछि। केरमा के कपड़ा व्यवसायी राकेश कुमार के अनुसार बिहार मे पूर्ण शराबबंदी के बावजूद केरमा मे पियक्कड़ द्वारा दोकानदार के संग मारिपीट व दुर्व्यवहार कायल जा रहल अछि। एम्हर, कुढ़नी थानाध्यक्ष रमण कुमार व्यवसायी के संग मारिपीट मे पांच गोटे के नामजद कायल गेल अछि।


text:
एखन आब दुनिया दुआरि पर आबि गेल अछि. घरे बैसल लोक कें सब सामान भेटि जाइछ. ऑनलाइन ऑर्डर करू आ अहांक घर धरि केहनो सामान पहुंचि जाएत. एतबे नै बाजार सं दू टाका सस्तो मे ऑनलाइन सामान भेटि सकैत अछि. तैं लोक कें धीरे-धीरे एहि व्यवस्थाक हिस्सक लागल जा रहल छै.
एकरा देखैत अपनेक जानकारी लेल बता दी जे जहिना लोक ऑनलाइन सामान कीनि रहल छथि, तहिना ठका सेहो रहल अछि. नकली सामान डिलीवरीक मामला बढ़ल जा रहल अछि. समाचार मे पढ़बा लेल भेटैत रहैछ जे लोक ऑर्डर किछु केलक आ डिलीवरी किछु भेटलैक. मुदा एतय ठकैती केर वस्तु-स्थिति सं अवगत करा रहल छी.
असल में, एक सर्वे में ई बात सोझां आएल अछि जे ऑनलाइन शॉपिंग केनिहार प्रत्येक तेसर व्यक्ति कें नकली सामान भेटैत अछि. फ्लिपकार्ट, स्नैपडील, अमेज़न सन दिग्गज कंपनी सब पर सेहो नकली लगेजक आरोप लागल अछि. बेसी भाग नकली सामान परफ्यूम, स्पोर्ट्स गुड्स केर रहैछ.
ई सर्वे किछु दिन पूर्व लोकल सर्किल्स आ वेलोसिटी एमआर केलक अछि. दुनू सर्वे में कहल गेल अछि जे देश में ई-कॉमर्स स्पेस बढ़ल जा रहल छै, तथापि फेक प्रोडक्ट में सेहो बढ़ोतरी देखल जा रहल छै. एकरा नियंत्रित करब आवश्यक भ' गेल अछि. कारण सर्वे मे 12% लोक स्नैपडील, 11% अमेज़न आ 6% लोक फ्लिपकार्ट केर नाम लेलनि, जतय सं हिनका लोकनि कें नकली सामान डिलीवर कएल गेल छलनि.
एतबे कहब जे ऑनलाइन सामान कीनू मुदा कने सावधानी सं!
Maithili News, Mithila News, Maithil News, Digital Media in Maithili Language


text:
समस्त वसुधा मे सर्वविदित अछि जे मैथिल बुद्धि जिवि होइत अछि, विद्वताक भण्डार होइबाक प्रमाण हजारो लाखो साल पाहिले स लिखल शास्त्रादी मे खुबे एकर प्रमाणिकता भेटल। प्रत्येक युग मे मिथिलाक ज्ञान मीमांसा के चित्रण सदैब व्याप्त रहल अछि। याग्व्ल्लक, गौतम, जनक संग वाचस्पति, विद्यापति, अयाची, धरि मिथिलाक विद्वान्क परम्परा के निभावैत, हरिमोहन झा, नागार्जुन, रामवृक्ष बेनीपुरी, फनेश्वर नाथ रेनू, राजकमल चौधरी इत्यादि विद्वान् अधावधि अफरजात यशस्वी रहलाह अछि।
युग विज्ञानक अयाल तs कहू क्षेत्र मे अपार वैज्ञानिक सभ मिथिलाक बुद्धिजीवी होयबाक परंपरा के अप्पन उपलब्धि संग धोत्तक बनल छथि। हिनकर संख्या तs एतेक अछि जे उल्लेख करवा काल सबटा सीस आटिये बन्ह्बाक सदृश्य बुझने अति द्वन्द भए जाएत।
बुद्धिक खेल शतरंज मे तs श्री राम झा के कृति के के नै जनैत अछि? आईएएस, आईपीएस डा. इंजिनियर के तs गिनती पहाड़ ढहबाक सदृश्य होमत। अप्पन दुनिया के भाषा संग करब तs मैथिली विविध प्रकारेण अतुलनीय रहत। एक मात्र भाषा संस्कृतिये लsग नतमस्तक भs सकैछी, किएक नै हो। ओ देब भाषा समस्त देब भाषाक जननी जे छैथ।
हम कोनो बुद्धिजीवी रचना वा एकर कृति पर चर्चा नै करब किन्तु जाही क्षेत्र मे ऐना अनंत प्रतिभा भरल पुरल हो ओ क्षेत्र अपने किएक विभिन्न क्षेत्र मे पछुआयल अछि? हम बिना कोनो उदाहरणार्थ प्रमाण देने, अप्पन उम्रक पच्चास के नज़दीक अवैत जतबा प्रदेशक भ्रमण मे घाट घाट के पाइन पिवैत जे किछ अनुभव प्राप्त कएल। ताहि सs आर्यावर्त मे मैथिल स विशिस्ट होयबाक कोनो क्षेत्रक भूभाग नै भेटल। जतs भौगोलिक की बौद्धिक रूप सs ओ क्षेत्र विशेष प्रखर हो। वा कोनो स्वरूपे मैथिल सs बेसी प्रखर बुद्धि रखवा मे सामर्थ हो। ओ बात दोसर जे विभिन्न क्षेत्रक व्यक्ति विशेष क्षेत्र मे जरुर समस्त दुनिया मे एक सs एक नाम कs अपन क्षेत्रक प्रतिनिधित्व मैथिल के तुलना मे बहुत रास केने छैथ मुदा अग्रणी वर्गाक लोक, सार्वजानिक रुपे बुद्धिजीवी, विशेषतः मिथिला मे अछि ई बात मोने पडत। जे प्राकृतिक शारीरिक नकार शिकार सेहो एकर लोक कला आ संस्कृति तs दुनियाक कोनो सांस्कृतिक धरोहर के तुलना मे अधिकाधिक अछि, मिथिला धरे-धरे विविध कला मे माहिर कलाकार अछि जे बिना कोनो विशेष प्रशिक्षण के कलाक क्षेत्र मे अप्पन परम्परे सs पारंगत अछि। एतुक्का खान पानक शैली, पहिरवा-ओढ्बाक सोच, धर्म आ संस्कार परंपरा, इज्जत आ प्रतिष्ठा के मूल्य, सदैव सs उत्तोमतम मानल गेल अछि। अध्यात्म स जुडल ज्ञान एवं आचरण मे सद्गुण भरल पूडल छैक। पंचदेवो पाशक मैथिल सदगुण पर चलैत जीवन के प्रत्येक क्षेत्र मे सुफल प्राप्त करैत रहल अछि तखन की कारन छै जे मैथिल के क्षेत्रीय सार्वजानिक विकास एखनहु साधारण छै? ई विषय प्रत्येक मैथिल के आत्मा मंथन योग्य अछि।
जखन हम अपन भावना सs दोसर के भावनाक थाह लेवाक कोशिश करैत छी तs बहुत रास सर्वमान्य कारण नज़ैर अवैत अछि। पहिल तs ई जे नेनमैते सs हमरा सब के धुरक आइग तथैव अनकर खिदांस पर विशेष परिचर्चा करैत रहवाक पारंपरिक दुर्गुण अछि जे हमरा सबके अप्पन ज्ञानक विशेष हिस्सा के नकारात्मक कर्म मे व्यय भs जाइत अछि।अनकर खिदांस करवाक पीछा हमरा सबके एक दोसरक प्रति परस्पर ईष्याक धोत्तक अछिबद्धि के मिथिला संपन्न आ मैथिल निर्धनसमस्त वसुधा मे सर्वविदित अछि जे मैथिल बुद्धि जीवी होइत अछि, विद्वताक भण्डार होइबाक प्रमाण हजारो लाखो साल पाहिले स लिखल शास्त्रादी मे खुबे एकर प्रमाणिकता भेटल। प्रत्येक युग मे मिथिलाक ज्ञान मीमांसा के चित्रण सदैब व्यप्त रहल अछि। याग्व्ल्लक, गौतम, जनक संग वाचस्पति, विद्यापति, अयाची, धरि मिथिलाक विद्वान्क परम्परा के निभावैत, हरिमोहन झा, नागार्जुन, रामवृक्ष बेनीपुरी, फनेश्वर नाथ रेनू, राजकमल चौधरी इत्यादि विद्वान् अधावधि अफरजात यशस्वी रहलाह अछि।
युग विज्ञानक अयाल तs कहू क्षेत्र मे अपार वैज्ञानिक सभ मिथिलाक बुद्धिजीवी होयबाक परंपरा के अप्पन उपलब्धि संग धोत्तक बनल छथि। हिनकर संख्या तs एतेक अछि जे उल्लेख करवा काल सबटा सीस आंटिये बन्ह्बाक सदृश्य बुझने अति द्वन्द भए जाएत।
बुद्धिक खेल शतरंज मे तs श्री राम झा के कृति के के नै जनैत अछि? आईएएस, आईपीएस डा. इंजिनियर के तs गिनती पहाड़ ढहबाक सदृश्य होमत। अप्पन दुनिया के भाषा संग करब तs मैथिली विविध प्रकारेण अतुलनीय रहत। एक मात्र भाषा संस्कृतिये लsग नतमस्तक भs सकैछी, किएक नै हो। ओ देब भाषा समस्त देब भाषाक जननी जे छैथ।
हम कोनो बुद्धिजीवी रचना वा एकर कृति पर चर्चा नै करब किंडू जाही क्षेत्र मे ऐना अनंत प्रतिभा भरल पुरल हो। ओ क्षेत्र अपने किएक विभिन्न क्षेत्र मे पछुआयल अछि? हम बिना कोनो उदाहरणार्थ प्रमाण देने, अप्पन उम्रक पच्चास के नज़दीक अवैत जतबा प्रदेशक भ्रमण मे घाट -घाट के पाइन पिवैत जे किछ अनुभव प्राप्त कएल। ताहि सs आर्यावर्त मे मैथिल स विशिस्ट होयबाक कोनो क्षेत्रक भूभाग नै भेटल जतs भौगोलिक की बौद्धिक रूप सs ओ क्षेत्र विशेष प्रखर हो। वा कोनो स्वरूपे मैथिल सs बेसी प्रखर बुद्धि रखवा मे सामर्थ हो। ओ बात दोसर जे विभिन्न क्षेत्रक व्यक्ति विशेष क्षेत्र मे जरुर समस्त दुनिया मे एक सs एक नाम कs अपन क्षेत्रक प्रतिनिधित्व मैथिल के तुलना मे बहुत रास केने छैथ मुदा अग्रणी वर्गाक लोक, सार्वजानिक रुपे बुद्धिजीवी, विशेषतः मिथिला मे अछि ई बात मोने पडत। जे पर्कृतिक शारीरिक नकार शिकार सेहो एकर लोक कला आ संस्कृति तs दुनियाक कोनो सांस्कृतिक धरोहर के तुलना मे अधिकाधिक अछि, मिथिला धरे-धरे विविध कला मे माहिर कलाकार अछि जे बिना कोनो विशेष पर्शिक्षण के कलाक क्षेत्र मे अप्पन परम्परे सs पारंगत अछि। एतुक्का खान पानक शैली, पहिरवा की ओढ्बाक सोच, धर्म आ संस्कार परंपरा, इज्जत आ प्रतिष्ठा के मूल्य, सदैव सs उत्तोमतम मानल गेल अछि। अध्यात्म स जुडल ज्ञान एवं आचरण मे सद्गुण भरल पूडल छैक। पंचदेवो पाशक मैथिल सदगुण पर चलैत जीवन के प्रत्येक क्षेत्र मे सुफल प्राप्त करैत रहल अछि तखन की कारन छै जे मैथिल के क्षेत्रीय सार्वजानिक विकास एखनहु साधारणे छै? ई विषय प्रत्येक मैथिल के आत्मा मंथन योग्य अछि।
अनकर खिदांस करवाक पाँछा हमरा सबके एक दोसरक प्रति परस्पर इष्याक धोत्तक अछि। हम अप्पन प्रोन्नति सs ओते प्रशन्न नै भs पवैत छी। जतेक अनकर उन्नति हमरा दुखदायी लगैत अछि। दुखद स्थिति तs तेहेन भs जाएत अछि जे मानसिक अवसाद भ हमर व्यक्तित्व के हास कs दैत अछि, अवसादे मे रहवाक हिस्सा भs गेने, हम स्वयम अप्पन हीत सोचने छोइर आनक अहित सोचबाक विकत हिस्साक, अपने हित सोचव सs वंचित क दैत अछि आ हम आशातीत परिणाम सs स्वयं वंचित रहै जाइत छी। जs ई बात के बुझि ली तs हम निश्चय सदैव उतरोत्तर विकास कs सकब। हमर सबहक मैथिल कालिदास सs पैघ आर कोन उदहारण भेटत? हुनक मुर्खतो सर्वविदित अछि आ य्त्नक बल पर पत्नीक फटकारक कारणे जे ओ ग्यानी आ सिद्ध भेला तs विश्व प्रसिद्द कवि भेल, बाजल जैत अछि जे कालिदासक एक मात्र रचना 'अभिज्ञान शाकुंतलम' पढने हमर जीवन सफल भए गेल। यौ जी एतव बुझवा के केकरो एते जे अनकर विषय मे जातवा गलत सोचब, ओते काल अपना लेल नीक किएक नै सोची।
किछु पारंपरिक भोजन शैली सेहो बुद्धिजीवी वर्ग के अप्पन बुद्धिक अनुपयोगिताक कारण छैक। भारतें के कतेक एहन प्रदेश अछि जतs भोजन लोक मात्र जीबाक लेल खाइत अछि। सदैव कुंड खाएत ओ भुसंद भेल रहैत छैथ आ हमरा सब के पूर्ण सचारक भोजन करवाक सौख सतत तरल खा गलल जेवा पर विवास केने अछि। खान पकवान अनंत परिकार हमर जीह के पूर्ण रुपें बहस देलक आ भोजन पर हमर सबटा ध्यान केन्द्रित भए जाइत अछि। भोरे आईंख खोइलते आजुक भोजन के विन्यास मे लागि जाइत छी। पत्नी उठिते पूछती यौ आय की खायब?, की बनाबू? पति उपलब्ध सामग्री पुइछ कs आजुक विन्याश फार्म देता तत्पश्चात ओ नित्य कर्म मे जेता। जाही भोजन हेतु भोर साँझ मिला कs दू घंटाक श्रम अधिकाधिक भs सकैछ ओही भोजन मे हमरा सव्हक नारी भरो दिन राईत लागल रहैत छथि। जेना हम भोजन हेतु जीवित होय। किएक तs चरुवाक्य मुनि हमरा सबके 'जावत जीवेत सुखं जीवेत, ऋण कृत्वा घृतं पिवेत' के जे मूल मंत्र देने छैथ। भोज भात मे रक्षक वा दरिद्र जेना भोजन करैत अपना के भोगिन्द्र बुझै छी। अक्सर लोकक मुखे सुनव जे हौ... जुरब, रुचब आ पचाब मे सबहक सत्ता चोरे होइत छै। जकरा लग भगवन माया देने छथिन्ह ओ ए स्वभावक स्वामी बनवा मे अपना के सौभाग्यशाली बुझित छैथ किन्तु जाकर घर भुजी भंग नै, तकरे बीबी के किडन चुड़ा, एहन प्रवृतिक मिथिला मे भंडार छै " जकरा खाय लेल लाय ने आ किदन पोछ्वा लेल मिठाई चाही। हमरा सब अपने आयाची जेंका जिह्वा पर नियुक्त राखे पडत ज भानुमती लिखी इतिहास पुरुष बनवाक ऐछ। हमरा सबहक प्रोन्नति मे हमर प्राकृतिक वातावरण सेहो कम जिम्मेवार नै अछि । छवो के छवो।
(बुद्धि के मिथिला संपन्न आ मैथिल निर्धन)
ई मिथिलांचल टुडे मैथिलि पत्रिका
वर्ष 1 अंक 3 में सामिल अछि


text:
मूलरूप सs कर्नाटक के रहे वला यासीन भटकल के असली नाम मो. अहमद सिदीबप्पा अछि। हैदराबाद, बेंगलुरु, मुंबई आर पुणा में लगातार सीरियल ब्लास्ट करि सैकड़ों बेगुनाह के मौत के नींन सुताब' वला यासीन बिहार कs रास्ता नेपाल भागा छल। ओहि समय हैदराबाद सीरियल ब्लास्ट मामला में फांसी कs सजा पैनिहार असदुल्लाह अख्तर उर्फ हड्डी सेहो ओकर साथ छल।
भारतीय खुफिया व सुरक्षा एजेंसि के हाथ लागल सs पाहिले दुनु आतंकी नेपाल के पोखरा के समीप एक गांव में यूनानी चिकित्सक के रूप में नाम बदैल कs रहैत छल। यासीन भटकल के संग असदुल्लाह उर्फ हड्डी बतौर सहायक रहैत छल। हड्डी के पिता बेंगलुरु में हड्डी के डॉक्टर अछि, जाहि कारण ओकरा आतंकी साथी हड्डी कही कs बजबैत छल।
तहसीन अख्तर के संपर्क में आब के बाद यासीन भटकल वर्ष 2012-13 में बहुत दिन तक दरभंगा में एक किराए के मकान में रहल छल। यासीन भटकल सs तहसीन अख्तर के नजदीकि के अंदाजा एही सs लगायल जा सकैत अछि कि अपन फरारी के बाद भटकल तहसीन उर्फ मोनू के ही उत्तर भारत में इंडियन मुजाहिदीन कs कमान सौंपाने छल। बाद में तहसीन सेहो पश्चिम बंगाल सs लागल भारत-नेपाल कs सीमा सs पकड़ल गेल छल।
भटकल के दरभंगा में रहबाक मुख्य मकसद भारत-नेपाल के सीमावर्ती जिला में इंडियन मुजाहिदीन आतंकी संगठन के विस्तार करब छल। ओ मुंबई, पुणे आर बेंगलुरु सीरियल ब्लास्ट में नेपाल सs लागल सीमावर्ती जिला मधुबनी, दरभंगा आर समस्तीपुर के युवक के इस्तेमाल बतौर कैरियर कैने छल।


text:
कोलकाता. मिथिला महोत्सवक दोसर दिन आयोजित 'गीतगाइन प्रतियोगिता' केर विजयी गीतगाइन लोकनि साज-बाज संग गीत गयबा हेतु पूर्ण तैयार छथि. मिथिला महिला मंच द्वारा आयोजित आ मिथिला विकास परिषद् द्वारा समर्थित विशेष सम्मान समारोह मे गीतगाइन सभ संगीतक संग गीत प्रस्तुत करतीह. मिविप केर राष्ट्रीय अध्यक्ष अशोक झा मिथिमीडिया संग भेल बातचीत मे कहलनि जे प्रतियोगिता मे मात्र गीत छलैक संगीत नहि. परिषद् गीतगाइन केर सम्मान मे कार्यक्रम आयोजित कयलक अछि, जाहि सं गीतगाइन सभक उत्साह बढ़त. संगीतक संग गाबि गीतगाइन अपन गायन कला कें आओर निखारि आगाँ आबि सकैत छथि. अशोक झा कहलनि अछि जे मिथिला महोत्सव केर तेसर दिनक कार्यक्रम भारतीय भाषा परिषद् मे साहित्यिक विचार गोष्ठी ओ कवि सम्मलेन निर्धारित अछि.
ज्ञात हो जे गीतगाइन सम्मान समारोह दिगम्बर जैन भवन (मछुआ, बड़ाबाजार) मे रविदिन, 26 अगस्त 2012 कें होयत. एहि अवसर पर मीरा झा द्वारा संग्रहित ओ सुप्रसिद्ध मैथिल सेवी तेज नारायण झा द्वारा प्रकाशित 'श्री भगवती आराधना' पोथी केर विमोचन होयत.
ज्ञात हो जे गीतगाइन सम्मान समारोह दिगम्बर जैन भवन (मछुआ, बड़ाबाजार) मे रविदिन, 26 अगस्त 2012 कें होयत. एहि अवसर पर मीरा झा द्वारा संग्रहित ओ सुप्रसिद्ध मैथिल सेवी तेज नारायण झा द्वारा प्रकाशित 'श्री भगवती आराधना' पोथी केर विमोचन होयत.
(Report: मिथिमीडिया ब्यूरो)
Tags: हालचाल


text:
आई विश्व विरासत दिवस अछि, जेकर अहाँ सब विरासत प्रेमी के मंगलकामना।
हम तखने याद कयल जायब जेखन अपन आबै बला पीढ़ी के एकटा संवरिद्ध, सुरक्षित आ मजगूत भारत देब। यूनेस्कोक द्वारा शुरू कयल गेल सब साल 18 अप्रील के मनाओल जाय बला “विश्व विरासत दिवस” एहने एकटा अवसर अछि अपन विरासत के संजोगि आ ओरिया क अपन आबै बला पीढ़ी के सुपुर्द करबाक संकल्पक।
अजुका एहि उपलक्ष्य में हम गप्प करब मिथिला स्थित दरभंगा जिलाक पुरातात्विक विरासतक, जेकरा हम रामायण काल स बुझैत छी, ओना एतय उत्खनन काज नै होबा कारणे एखन कतोक महत्वपूर्ण जनतब सोझाँ एनाय बाँचल अछि।
एतुका पुरास्थल आ पुरातत्व के देखि त शंकरपुर डीह, सिरूआ, कुरसों नदियामी, इनाई, महथावन आदि पुरास्थल स प्राचीन सिक्का, भच्छी, कोर्थु, पिपरौलिया, पंचोभ, सिंघिया, माधोपट्टी, विदेश्वर स्थान, हावीडीह आदि पुरास्थल स अभिलेख, बहेड़ा, डीह बर्रै, शंकरपुर डीह, देवकुली, हावीडीह, रमौली आदि पुरास्थल स प्राचीन स्थापत्यक(भवन आ मंदिर) प्रमाण, रमौली, हरहच्चा, कोइल्वारा, महथावन, वाराही, शंकरपुर डीह आदि पुरास्थल स प्राचीन टेराकोटा आ सौँसे दरभंगा स प्राचीन सैकड़ो मूर्ति भेटल अय आ बेर-बेर भेटिए रहल अछि। एहि क्षेत्रक 350-400 एहन पुरास्थल आ गांव अछि जतय अनेकों तरहक मृद्भाण्डावशेष छिटल पड़ल अछि। जेकर वैज्ञानिक परिक्षण, उत्खनन आ अध्यन होबाक चाही।
अतः खाली दरभंगे टा के नै अपितु सौँसे राज्य आ देशक स्तर तक अपन धरोहर(विरासत) संबंधी नुकायल रहस्य के उद्घाटित, सुरक्षित, संवर्धित आ संरक्षित केनाय हमर मुख्य उद्देश्य होबाक चाही। त आई ई विश्व विरासत दिवसक अवशर पर हम-अहाँ संकल्पित होय अप्पन धरोहरक संरक्षण के प्रति।


text:
अपन भुवनेश्वर-यात्राक्रममे मैथिलीक प्रसिद्ध समालोचक डॉ.रमानंद झा 'रमण' काल्हि दिनभरि कोलकातामे बितौलाह. एहि अवसर पर मैथिली साहित्यकार लोकनिक जुटान भेल आ भेंट- घांट गोष्ठीक रूप लेलक. चन्दन कुमार झा अपन अनुभव बता रहल छथि—
नवतुरिया उत्साही होइत छथि. नवतुरिया उर्जावान होइत छथि. नवतुरिया प्रतिभावान होइत छथि. हुनके सभक हाथमे भविष्यक डोरि होइत छनि. मुदा, अनुभव एकटा एहन चाक होइत छैक जे एहि उत्साह, उर्जा आ प्रतिभाकेँ नवरूपमे गढ़ैत अछि. ओकरा विलक्षण आ गुणी बनबैत छैक आ तखने जा कऽ समाजक मानव संसाधन सामाजिकताक लेल हितकारी बनैत छैक. अपन भुवनेश्वर-यात्राक्रममे मैथिलीक प्रसिद्ध समालोचक डॉ.रमानंद झा 'रमण'क काल्हि दिनभरि कोलकातामे विलम'क नेयार छलनि. सचेत लोक कोनो बहन्ने, केहनो परिस्थितिकेँ अपना लेल लाभकारी बना लैत अछि आ से किछु तेहने उहि साहित्यकार बिनय भूषण देखौलनि. 'रमण'क कोलकाता आगमनक सूचना पबिते विनयजी एहि मौकाकेँ हाथसँ नहि छुटय देबाक नेयारलनि आ परसू साँझहिसँ स्थानीय साहित्यकार आ साहित्यप्रेमीक जुटानक लेल जुटि गेलाह. प्रवासमे ऑफिस छोड़ि कोनो गोष्ठीमे जायब नोकरीहाराक लेल सहज नहि होइत छैक मुदा, तइयो अनेक व्यक्ति अपन सहमति देलथिन आ अनेकोक मोन कचोटैत रहि गलनि जे कार्यवश ओ शामिल नहि भऽ सकताह. फेर, जगह ठेकिआयल गेल, प्रसिद्ध साहित्यकार आ मैथिलीक रक्षार्थ एकटा सजग प्रहरी रामलोचन ठाकुरक आवास. समय निश्चित भेल, दूपहर तीन बजेसँ आ से एहन पहिल बेर देखल जे समस्त सहभागी कोलकाता सन महानगर अस्त-व्यस्त ट्रैफिक अवरोध फनैत नीयत समयपर पहुँचि गेलाह. सहजहिं अनुमान कऽ सकैत छी जे नवतुरिया कतेक लोभायल छल एहि गुरू-गोष्ठीसँ नफा तसिलबाक लेल. चाह आ बिसकुट स्वादति गप-सपक प्रवाह निरंतरता लेने छल. कतेको रास बात, अनेक नव, अनेक पुरान मुदा ओझरायल बातक फरिछौटक प्रयास, मैथिलक गोष्ठीमे मात्र गपौरी पकैत छैक, तेहन मिथक तोड़ि देलक जेना. पटनामे विद्यापतिक प्रतिमा कोनो सार्वजनिक स्थलपर किएक नहि अछि, चेतना समिति एहि मादेँ कतेक प्रयास कऽ रहल अछि, मैथिली व्याकरणक कोनो मानक रूप सोझाँ किएक नहि आबि रहल छैक, कहियो भाषाक मानकीकरणक जे प्रयास चलल रहैक से किएक ठमकि गेलैक इत्यादि अनेक संवेदनशील विषयपर नवतुरियाक जिज्ञासा, चिंता आ अनुभवीक अनुभवसँ सोझरायल त' नहि किंतु किछु फरीछ सन होइत अवस्से बुझना गेल. भाषा मानकीकरणक मादेँ गप चलल जे विद्यालयी स्तरपर बिहार स्टेट टेक्स्ट बुक कॉरपोरेशन जे किताब प्रकाशति करैत अछि आ विद्यालयमे एच्छिक विषयक रूपमे पढ़ाइ होइत छैक ताहि किताब सभमे प्रयुक्त मैथिलीकेँ किएक नहि मानक मानि लेल जाइत अछि? एकर विरोधक कोनो स्पष्ट कारण नहि सोझाँ आएल, मुदा मैथिली साहित्य-जगतमे व्यक्तिगत पूर्वाग्रह एकर कारण अछि सेहो बात परिलक्षित होइत सन बुझायल. चर्चा-परिचर्चाक क्रममे कखन दू-घंटा बीति गेल से ज्ञात नहि भेल फेर विनय जी अपन संयोजकत्वक भूमिकाक निर्वाह करैत किछु रचना-पाठ आ ताहिपर प्रतिक्रिया सुनबाक बेबस्था केलनि. अजय 'तिरहुतिया', चंदन कुमार झा, विनय भूषण आ भाष्कर झा अपन-अपन रचना पाठ कएलनि. प्रतिक्रिया भेटलनि.....नीक, निरंतर लिखू , मुदा जतेक लिखैत छी ताहिसँ बेसी पढ़ू. एहि छोट-छीन प्रतिक्रियामे एक्कहि संग कतेको भाव भरल छैक. मुदा, नवतुरिया तऽ नवतुरिये होइत छथि, जिज्ञासू...मोन नहि मानलकनि आ भेलनि जे, अनुभव डेरा रहलाह अछि जे नवतुरिया हतोत्साहित नहि भऽ जाइ, किछु नुका रहलाह अछि आ तैँ किछु आर सुनबाक जिगेसा कएलनि....कने विश्लेषणात्मक होइत उत्तर भेटलनि, कने फरिछायल उत्तर भेटलनि...मात्र सुन्दर शब्द संयोजने सँ रचना नीक नहि कहाइत छैक ओहिमे भाव सेहो हेबाक चाही. एहिबेर रामलोचन जीक संग मिथिलेश जी सेहो अपन-अपन प्रतिक्रिया देलनि. बेलूड़सँ आयल शिक्षक अशोक चौधरी सूच्चा श्रोताक कर्तव्य निर्वहन कएलनि...आद्योपांत चर्चा सुनलनि...आ अंतमे अपन आह्लाद, अहोभाग जनौलनि. छओ बजबामे आब दसे मिनट बचल छल. करीब दस कोस दूर रहितौँ जेना ट्रेनक सिटी कान मे बाजि रहल हो तेहन सन हरबरी भऽ गेल छल मुदा, एतबेमे कोनो बच्चा प्लेटमे दू-दू गोट रसगुल्ला आ' बंगालक प्रसिद्ध मिठाइ संदेश लेने आएल...लोभ संवरण नहि भेल आ पहिने एकरे निपटाबऽ मे सभ केयो जुटि गेलाह. आब छओ बाजि गेल छल..हरबड़ी बढ़ि गेल छल, मुदा ग्रुप फोटो तऽ बनिते छलैक से कैमरा मे कैद भऽ सभ घरसँ बाहर निकलाह आ' एकटा सार्थक गोष्ठी संपन्न भेल.


text:
जोशीपुर–१ वडाध्यक्षमे नागरिक उन्मुक्ति पार्टीके रामचन्द्र प्यानलसहित विजयी
पहुरा समाचारदाता
धनगढी, ०१ जेठ । जोशीपुर नगरपालिका–१ के वडाध्यक्षमे नागरिक उन्मुक्ति पार्टीके रामचन्द्र चौधरी प्यानलसहित विजयी हुइल बटैं । उहाँ ७७३ मत प्राप्त कैके वडाध्यक्षमे विजयी हुइल बटैं ।
महिला वडा सदस्यमे सरस्वती चौधरी, दलित महिला सदस्यमे धनी विक, खुल्ला सदस्यमे लालबहादुर डंगौरा ओ घनश्याम चौधरी विजयी हुइल बटैं ।
ओस्टेक, टीकापुर नगरपालिका–३ के वडाध्यक्षमे नेपाली काँग्रेसके ऋषि विक विजयी हुइल बटैं । उ वडामे वडा सदस्यमे दुई जाने नेपाली काँग्रेस ओ दुई जाने सदस्य माओवादीसे विजयी हुइल बटैं ।


text:
बलिप्रदानक लेल छागर सभकेँ नहा ओकरा गरदनिमे फूलक माला पहिरा देल गेल रहैक. माला ककरो कनैलक बनल रहैक, ककरो तीरा फूलक आ' ककरो मिला-जुलाकेँ सबरंगा फूलक.
दुर्गा आगाँमे देबालक एहिकोनसँ ओहि कोण धरि नाम-चाकर केराक भालरि जोड़िकऽ बिछा देल गेल रहैक. छागर सभक तऽ होश उड़ल रहैक. जे गामक जतेक पैघ आ' टाका बला लोक, से ततेक पैघ छागर पोसि रखने छल. कबुला बला सब थोड़े छोटो छागर, कम दाममे भेटलासँ आनि रखने छल. एहिक्रममे गाम भरिक छोट-पैघ, प्रायः डेढ़ सय छागरक बलि प्रदान शुरु भऽ गेल रहैक. माइकपर लिस्टमे सँ माइकपर नाम पुकारल जाइ आ' छागरबला वा ओकर जन-बोनिहार महिषामे छागरक मुड़ी ढुका किल्ली लगा देइत रहैक आ' बलि पाचक (छागर कटनिहार) 'दुर्गा माइक जय....'कहैत छपाक दऽ छागरक मुड़ी काटि देइत रहैक. एक गोटे मुड़ीकेँ सरबामे लऽ दुर्गाक आगाँमे राखल केराक पातपर राखि अबैत छल आ' धर लऽ छागरबला कात भऽ जाइत छल. मुड़ीमे छागरक जीह बहरायल, कुचायल आ' आँखि टक-टकायल रहैत छलैक आ' धरमे टाँग छटपटाइत रहि जाइत छलैक. फेर वएह क्रम...दुर्गा माइक जय...होइ आ...छपाक. कोनो-कोनो जुआयल छागरक बलि देइ मे बलि पाचककेँ दू कि तीनो छऽ मारय पड़ैत रहैक गरदनि पर आ' छागर जोड़-जोड़सँ मेँऽ..मेऽऽऽ करैत चुप्प भऽ जाइत छल.
बचलाहा छागर सभ एक-दोसरा दिस तकैत मेमिया रहल छल. जेना ओकरा सबकेँ लागि रहल छलैक जे पहिले जेना राक्षस सब मनुक्खकेँ पकड़ि-पकड़ि अपन कुल देवता लऽग बलि देइत छल आ' उत्सव मनबैत छल, तहिना ई मनुक्ख-राक्षस ओकरा सबकेँ पकड़ि-पकड़ि बलि दऽ रहल छैक...आ' फेर जयघोषक स्वर तेज भऽ जाइत छैक...दुर्गा माइक जय....छपाक...छपाक. — अनमोल झा
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News
Tags: साहित्य


text:
विलियम मर्नर
विलियम मर्नर (जन्म २४ जुन १९५३) अमेरिकी भौतिक वैज्ञानिक आर रासायनिक भौतिकविद् छी ।[१] हुनका २०१४ मे "नानोस्केल सुक्ष्मदर्शक यन्त्र अर्थात् नानोस्कोप" विकाश कार्यक लेल हुनका स्टिफन हेल आर एरिक बेजिग साथे रसायन शास्त्रमे नोबेल पुरस्कारसँ सम्मानित कएल गेल अछि ।[२][३]
प्रारम्भिक जीवनी[सम्पादन करी]
सन्दर्भ सामग्री[सम्पादन करी]
- ↑ Max Planck Institute for Biophysical Chemistry
- ↑ "The Nobel Prize in Chemistry 2014" [रसायनशास्त्रमे २०१४ नोबेल पुरस्कार], नोबेलप्राइज डट ओर्ग (अङ्ग्रेजीमे) (नोबेल मीडिया), अन्तिम पहुँच ९ अक्टोबर २०१४।
- ↑ "सुक्ष्मकण देखसकै ‘नानोस्कोप' क लेल नोबेल पुरस्कार", नागरिक न्यूज, ८ अक्टोबर २०१४।


text:
पश्चिम
पश्चिम सामान्य: एक संज्ञा, विशेषण या क्रियाविशेषण छी जे एक दिशा या भूगोल दिस इङ्गित करैत अछि । पश्चिम, चारि प्रमुख दिशासभमे सँ एक छी संगे ई कुतुबनुमाक दिशा सङ्केतसभमे सँ सेहो एक प्रमुख सङ्केत अछि । ई पूर्वके विपरीत अछि आ उत्तर आ दक्षिणक लम्बवत होइत अछि । मानकानुसार एक मानचित्रक बाम दिस पश्चिम होइत अछि ।
पृथ्वी अपन धुरी पर पश्चिम दिशाक विपरीत दिशामे घुमैत अछि, याहलेल सूर्य ई दिशामे अस्त होइत अछि ।[१]
उत्पति[सम्पादन करी]
सांस्कृतिक अर्थ[सम्पादन करी]
सन्दर्भ सामग्रीसभ[सम्पादन करी]
- ↑ Campbell, Joseph. The Mythic Image. Princeton University Press, 1981.


text:
भानु प्रताप राना
धनगढी, १८ सामन
पश्चिमा थारु समुदाय एकएसंग गुरही मनाइ हए । धार्मिक और सांस्कृतिक महत्व रहो गुरही तिउहार चौधरी थारु गाउँमे भव्यताके साथ मनात हएँ । दाङसे लैके पश्चिम कञ्चनपुरतकके चौधरी थारु समुदायकसे मनान बालो पर्वमे गुरही पर्व विक्रम संवत अनुसार पहिलो तिउहार हए कहेसे थारू संवत अनुसार तिसराे पर्व पडत हए ।
थारु समुदायकी पर्वकी शुरुवातके रुपमे गुरहीपर्वके लेओ करत हएँ । नागपञ्चमीके दिन जा पर्व देशभरके थारु समुदाय धुमधामसे मनाओ करत हएँ । थारु समुदायमे ‘गुरही’ मनानकी अर्थ, नाग बाबाके पुजा करसे दुसरे साँप, बिछी घरमे नाआन, घरमे आगलागी नाहोन, दुःख कष्ट हटन, रोगव्याधी ओ महामारी घरमे प्रवेश नाकरत हए कहिके विश्वास करोजात हए ।
कैसे मानत हए गुरही ?
चौधरी थारु समाजमे जा तिउहार ओर पूजासे कुछ फरक मेलकी मानत हएँ । परापूर्व कालसे मनात आए थारु समाजके पहिलो तिउहारके रुपमे ‘गुरही’के लेत हएँ । खेतीपाती उसारके सबजनै घरएम फुर्सत बैठे समयमे आनिया जा तिउहार साउन शुक्ल पञ्चमीमे पडनसे जाके नागपञ्चमीके रुपमे फिर चिनत हएँ । थारु समाजमे ‘गुरही, गुर्या’ कहिके मनानबालो जा पर्व नेपाली भाषामे नागपञ्चमी कहिके मनानबालो दुने तिउहार एकए हए । नागपञ्चमीमे विशेष करके नेपाली नाग देवताकी पूजा करत हएँ कहेसे चौधरी समाजमे ‘गुरही’ पूजा करत हएँ । पर ठिहा अनुसार गुरही मनानकी प्रचलन फिर थारु समाजमे फरक फरक हए ।
वर्ष भरेक खान ताँही खेतीपातीमे सेहर भए थारु समाज जब किंचसे निकरके आत हएँ तबही आनबालो गुरही तिउहार थारु समाजके पहिलो तिउहारके रुपमे चिरपरिचित हए । साँझके समयमे जब गइयाा बर्धा घरे बाँधके तव गावके अगुवा ९भल्मन्सा , चाकर० के पहलमे गाावके ददाभैया ओर दिदीवहिनिया नयाँ नयाँ कपडा पैधके थरियामे मेमेलके भुजा, दुब घाँस, रंग बिरंगकी गुडिया लैके गुरही–गुरहा ठठान बिच्चामे जात हएँ । खास करके गाावकी चौराहोमे ठठानदालो गुरहीमे गाँवभरेक युवा–युवती ओर बुढे जमान औ बच्चा चौराहोमे जमा होत हएँ ।?दचश्रजब गाँवक भलमन्सा एक सांसमे दुबकी घाँसम गाँठी बाँधके या फिर एक गुडिया बनोभओ चिरकुटमे गाँठी बनाएके गुरहीगुरहा ठठानकी कहात हए तओ हुनए रहेभए लौडा लौंडिया लट्ठीसे , बेरसरमासे मारके “घुघरी डेउ” “घुघरी डेउ” कहात हए । ऐसे मारनसे गाँवमे रहे रोगव्याधी ओर डैनी,भूत सब नास हुइजात हएँ थारुसमाजमे जनविश्वास हए ।
गुरही ठठाएके अपन लाओभओ मेलमेलकी खानी चीज जैसे– जुन्ना लवा, चना, मटरा, भुजा एक–एक चोटी प्रसादके रुपमे बँट्त हएँ । जवतक थरियाके मिान खतम नम होत हएँ तबतक बच्चा “भुजा देओ, भुजा देओ कहात पिछा लागे रहात हए। । ऐसिए ठठाई भइ गुडिया और गुरही ओ रंग विरंगकी चिर, अपन घरे लैजानसे द्धारोम बाँधनसे घर रहो दुःख चिन्ता दूर हुइजात हए औ दुब,भुजा घरकी छानीम फेकनसे घरमे रहे साँप, बिछी बाहिर निकरजात हएँ थारु समाजमे पुरानी जनविश्वास कायम हए ।
गुरही–गुरहा ठठाएके नदिया या कुलाम पोहात हएँ । जक मतलब बिनके मारके दाह संस्कार करो महसुस करत हएँ । समाजकी दुश्मनकी रुपमे रही डैनी भुत प्रेत गाावकी चौराहोमे मारपिट करके दाहसंस्कारके ताँही नदियामे पोहानसे गाँवमे फिर दुःख देन कभु ना आत हए कहिके सामुहिक रुपमे पोहात हएँ ।


text:
नवका- पुरनका लेख सर्च करु...
हाईटेक स्टेशन समस्तीपुर
रेलवे आई- काल्हि देशभर के स्टेशन सभ के हाई टेक बनाबय में लागय अछि. एहि के लेल एयरपोर्ट जकां स्टेशन पर सेहो सामानक जांच के लेल मशीन सभ लगायल जाएत. एहि दिस कदम उठाबैत समस्तीपुर रेलवे स्टेशन पर क्लोज सर्किट टीवी... सीसीटीवी लगा देल गेल अछि. एक तरहे कहि सकय छी जे स्टेशनक निगरानी आब सीसीटीवी के मार्फत सं शुरू भ गेल अछि. ई पूरा कवायद यात्री के सफर सुरक्षित करय लेल आओर सरकारी संपत्ति के नुकसान सं बचाबय लेल कएल गेल अछि. समस्तीपुर में अखन दसटा सीसीटीवी कैमरा लगाबय गेल अछि. एहि कैमरा सं मिलय वाला फोटो... तस्वीर पर नजर राखय लेल एकटा स्पेशल रूम बनाबल गेल अछि. जतय सं रेलवे सुरक्षा बल के जवान स्टेशन पर होय वाला गतिविधि पर नजर रखताह.
रेलवे के योजना देशभर के एक सय से ज्यादा स्टेशन के हाईटेक बनाबय के छै. जाहि सं स्टेशन पर आबय वाला हर आदमी पर नजर रखनाय आसान भs जाएत. एहि क्रम में जल्दीए दरभंगा रेलवे स्टेशन पर सेहो सीसीटीवी लगाबल जाएत. सीसीटीवी के संगहि दरभंगा, मधुबनी स्टेशन पर यात्री सभ के सुरक्षा के लेल कइटा कदम उठावल गेल अछि.
रेलवे के योजना देशभर के एक सय से ज्यादा स्टेशन के हाईटेक बनाबय के छै. जाहि सं स्टेशन पर आबय वाला हर आदमी पर नजर रखनाय आसान भs जाएत. एहि क्रम में जल्दीए दरभंगा रेलवे स्टेशन पर सेहो सीसीटीवी लगाबल जाएत. सीसीटीवी के संगहि दरभंगा, मधुबनी स्टेशन पर यात्री सभ के सुरक्षा के लेल कइटा कदम उठावल गेल अछि.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
वीरपुर सं सड़क सम्पर्क कायम
कोसी मे आएल बाढ़ि केर बाद भारी तबाही भेल. ओना त बाढ़िक पानि जिम्हर- जिम्हर गेल ओतय खूब तबाही भेल... मुदा एक तरहे कहि सकय छी जे सभ सं बेसि तबाही झेललक वीरपुर इलाका. कुसहा बांध टूटला केर बाद पहिल पानिक सामना एहि इलाका के लोक के भेल . वीरपुर इलाका के कइटा गाम बहि गेल... लोक त लोक... माल-जालक कोनो नामोनिशान नहिं रहल. ऊंच जगह आओर पक्का मकान मे रहय वाला किछ लोक बचलाह. मुदा कोसीक वेग के आगां सड़क ... घर- द्वार सभ बहि गेल. बांध टूटला केर बादहिं सं कहि सकय छी वीरपुरक सम्पर्क भीमनगर दिस सं कटल छल लोकक कतहुं आबय जाय के सहारा पैदय या नाव छल. मुदा आब भीमनगर-वीरपुरक बीच सड़क सम्पर्क फेर सं बनि गेल अछि. अनाय-जनाय फेर सं शुरू भs गेल अछि. जीवन फेर सं पटरी पर आबैत दिखि रहल अछि. ओना अखनो लोक के बड़ परेशानी के सामना करय पड़ि रहल अछि. ठंडा केर मौसम अछि रहय-सहय के नीक व्यवस्था नहिं अछि . सरकार आओर एनजीओ दिस सं किछ राहत मिलि रहल छै मुदा ओ एतेक नहिं रहय छै जे नीक सं पालन भs सकय.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
दिल्ली मे उगना हाल्ट
सात सितंबर... श्रीराम सेंटर मे मैथिली नाटक उगना हाल्ट. मैथिलीक विद्धान डॉ ब्रजकिशोर वर्मा मणिपद्म जीक जयंती. मिथिलांगन केर ओर सं ई नाटक मणिपद्मजीक जयंती पर कएल गेल छल. सात सितंबर के हमरो जन्मदिन छल. मुदा आई धरि कहिओ जन्मदिन नहिं मनएला केर कारण सात तारीख सांझ धरि ध्यान पर नहिं छल जे आई हमरो जन्मदिन अछि. उ त हमर संगी आओर सीनियर जर्नलिस्ट मृगांक शेखर जीक मैसेज आएल जे जन्मदिन मुबारक होय. मैसेज मिलला केर बाद किछ देर तक जोर सं हंसलौं. किएक त ई पहिल बेर छल जे हमरा जन्मदिन केर कोनो बधाई संदेश मिलल छल . हुनका फोन कs धन्यवाद देलिएन्हि आ कहलिएन्ह जे अहां पहिल लोक छी जे हमरा जन्मदिन पर बधाई देलहुं अछि. खैर हुनकर संदेश के बाद नाटकक आनंद आओर बढ़ि गेल.
ओना नाटक केर मंचन सच मे नीक रहल. ई नाटक दिल्ली मे रहय वाला युवक सभ पर केंद्रित छल . एहि मे हमर बगल के गाम केर एकटा लड़का संजीव जी सेहो छलाह. संजीव जी पाठकजी केर किरदार सशक्त ढंग सं निभएलाह. हिनकर रोल केर जतेक प्रशंसा कएल जाए कम होएत. एहि नाटक मे दिल्ली मे रहय वाला मैथिल... मैथिलीभाषी लोकनिक संघर्षक चित्रण कएल गेल अछि. उगना हाल्ट केर लेखक छथिन्ह कुमार शैलेन्द्र जी. शैलेन्द्र जी मिथिलाक ओहन नवतुरिया सभ के दर्द के नीक जकां सामने लाबय के कोशिश कएलथिन्ह जिनकर अभिनय... नाच... गाना के अपना सभ लोकनि अधम समझय छियैक. अपना सभ कहैत छियैक जे ई नाटक ... टाटक छोड़ु आओर पढ़ाई- लिखाई पर ध्यान दिऔ... कतहुं कोनो काज करु... आईएस...आईपीएस नहिं तs क्लर्क बनि जाउ... मुदा एहि एक्टिंग-वैंक्टिंग के चक्कर मे नहिं पड़ु... ई नीक लोकक काज नहिं अछि. एहि नाटक मे ओहने संघर्ष केर झलक दिखाएल गेल अछि. शैलेन्द्र जी खुद रंगमंच सं जुड़ल छथि... मंडी हाउस सं जुड़ल छथिन्ह... ताहि लेल ओ एहि क्षेत्र सं जुड़ल लोक केर तकलीफ के करीब सं बुझय छथिन्ह...जानय छथिन्ह. आओर हुनका एहि क्षेत्र सं जुड़ल रहला केर कारणे नाटक काफी कसल रहल. दर्शक के बान्हले रहल. दर्शक सभ कुर्सी सं चपेतल रहला.... चिपकल रहला. शैलेन्द्र जी खुद उगना हाल्ट मे चौधरी जी केर भूमिका मे छलाह. नाटक मे सूत्रधार केर भूमिका मे पंकज झा केर अभिनय सेहो बड़ नीक रहलन्हि. आओर हां एहि नाटक मे दुटा बाल कलाकार गोलू... पप्पी केर भूमिका मे निखिल विनय आओर दीक्षा सेहो खूब थपड़ी बटोरला. ई दुनु गोटा केर एक्टिंग सेहो बड़ नीक रहल... कहि सकय छी नाटकक जान छल. हिनका दुनु केर अगर अखने सं नीक प्रशिक्षण देल जाए त काफी नाम कमौताह... उगना हाल्ट केर माध्यम सं एक तरहे मैथिली भाषी नाटक कर्मी के ई संदेश देल गेल जे अहां सभ निराश नहिं होउ... अहां सभक दिन सेहो घुरत... अहां सभ केर नीक दिन सेहो आएत. सिर्फ मिलि- जुलि के काज करय के जरूरत अछि. बूढ़ा भाई जका सभ गोटे मिलि -जुलि कs रहु... माला उठाबैत रहु. नाटक केर निर्देशक छलखिन्ह संजय चौधरी जी... संजय जी दरभंगा के हरौली गाम सं छथि... आ पिछला बीस साल सं रंगमंच सं जुड़ल छथि. पिछला साल जे नैका बनिजारा नाटक भेल छल ओकरो निर्देशन संजय जी कएने छलथिन्ह.
एहि अवसर पर मिथिलांगन केर ओर सं मिथिलांगन 2008 स्मारिका केर विमोचन सेहो कएल गेल. एकरे संग मैथिलीक पारिवारिक त्रैमासिक पत्रिका मिथिलांगन केर दोसर अंक सेहो निकालल गेल. मैथिली मे एहन कार्यक्रम बराबर होए के जरूरत अछि एहि बहाने हम मैथिल सभ एक ठाम जुटय छी. दस- पांच मिनट लेल बतिआइत छी. अपन गाम घर केर गप्प करय छी. उम्मीद अछि मिथिलांगन आओर मैलोरंग सं जुड़स लोक सभ एहन आओर कार्यक्रम करैत रहताह.
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 25 मार्च 2013
गजल
खाल रंगेल गीदड़ बड्ड फरि गेलै
एहने आइ सभतरि ढंग परि गेलै
घुरि कऽ इसकूल जे नै गेल जिनगीमे
नांघिते तीनबटिया सगर तरि गेलै
देखलक भरल पूरल घर जँ कनखी भरि
आँखि फटलै दुनू डाहेसँ मरि गेलै
सभ अपन अपनमे बहटरल कोना अछि
मनुखकेँ मनुख बास्ते मोन जरि गेलै
बीछतै ‘मनु’ करेजाकेँ दरद कोना
जहरकेँ घूंट सगरो पी कऽ भरि गेलै
(बहरे मुशाकिल, मात्रा क्रम २१२२-१२२२-१२२२)
जगदानन्द झा ‘मनु’


text:
मुजफ्फरपुर। 20 जनवरी। मुजफ्फरपुर जिला स्थित सीबीआई के एक विशेष अदालत पत्रकार राजदेव रंजन हत्या मामला मे जेल मे बंद राजद के विवादास्पद नेता मोहम्मद शहाबुद्दीन के कथित शार्प शूटर मोहम्मद कैफ क' कैल्ह गुरुवार दिन जमानत द' देलन्हि। सीबीआई अदालत केर न्यायाधीश अनुपम कुमारी कैफ केर जमानत लेल दायर याचिका पर सुनवाई करैत हुनका जमानत द' देलन्हि।
याचिकाकर्ता दिस से दलील पेश कायल गेल कि प्रावधान केर अनुसार अपराध दंड विधानक धारा 167 (2) के तहत हुनका खिलाफ जांच एजेंसी द्वारा 90 दिन के भीतर आरोपपत्र समर्पित नहि कायल जे सकल अछि। पिछला बरख 21 सितंबर क' गिरफ्तार कैफ उर्फ बंटी सीवान के मुख्य न्यायिक दंडाधिकारी अरविंद कुमार सिंह केर समक्ष आत्मसमर्पण केना छल।
पिछ्ला बरख मई माह मे पत्रकार राजदेव रंजन केर हत्या मामला मे मोहम्मद जावेद नामक एक अपराधी के संग संदिग्ध कैफ क' शहाबुद्दीन के पिछ्ला 10 सितंबर दिन भागलपुर जेल से रिहाई के समय देखल गेल छल। कैफ केर राजद प्रमुख लालू प्रसाद के बड़का बेटा आर स्वास्थ्य मंत्री तेज प्रताप के संग फोटो सेहो पिछ्ला सितंबर माह मे विवाद ठाढ़ केना छल।


text:
सरकारी अधिकारि सभ कैल्ह गुरुवार दिन साफ केलन्हि कि ई आदेश 31 मार्च 2017 के बाद प्रभावी होयत। पहिने ई साफ नहि छल कि 30 दिसंबर के बाद पुरनका नोट पाओल गेला पर कार्रवाई होयत या फेर 31 मार्च के बाद। अपने क' बता दी कि पुरनका नोट बैंक मे जमा करबाक अवधि आय 30 दिसंबर क' ख़त्म भ' रहल अछि। आय के बाद पुरनका नोट सिर्फ भारतीय रिजर्व बैंक (आरबीआई) मे 31 मार्च तक जमा कराओल जे सकत।
दरअसल, नोटबंदी के फैसलाक बाद सरकार एहि बारे मे एक अध्यादेश तैयार केलन्हि अछि आर ओहि मे ई सभ प्रावधान अछि। एहि अध्यादेश क' केंद्रीय कैबिनेट सँ मंजूरी भेट चुकल अछि आर एहिके जल्दे राष्ट्रपति लग मंजूरी लेल भेजल जायत। राष्ट्रपति से मंजूरी भेटलाक बाद ई प्रभावी होयत। बताओल जे रहल अछि कि अध्यादेश 31 दिसंबर से प्रभावी भ' जायत।
अध्यादेश स' 500 आर 1000 के पुरनका नोटक औपचारिक रूप से वैधता समाप्त भ' जायत। ओहिक बाद कुनू व्यक्ति लग 10 से बेसी पुरनका नोट पाओल गेला पर हुनका खिलाफ कार्रवाई होयत।


text:
मैथिलीक चर्चित फिल्म 'दुलरुआ बाबू'क अभिनेत्री नीतू सिंहक मिथिमीडिया केर सिने सम्पादक भास्कर झा संग भेल बातचीत केर मुख्य अंश एतय देखल जा सकैछ.
- - -
नमस्कार नीतू जी.
नमस्कार नीतू जी.
जी नमस्कार.
नीतू जी, पहिने अहां अपन विषय मे किछु बताउ?
जी हम बेगूसराय केर छी. मैथिली बाजै छी. नान्हिएटा सं हमरा फ़िल्म करबाक शौख छल. एखन मुम्बइ मे रहि रहल छी आ पंजाबी, हरियाणवी आ साउथक फ़िल्म क' रहल छी. संगहि विज्ञापन फ़िल्म सेहो करैत छी.
वाह, बड्ड नीक नीतू जी, अहांक फ़िल्मी कैरियर केना शुरू भेल?
स्पष्ट रूप सं कहब कने कठिन बुझा रहल अछि, मुदा हमरा याद अछि जे हम जीटीवी केर सीरियल 'आपकी अंतरा' मे आएल छलहुं जे हमरा लेल एकटा नीक अवसर छल. तकर बाद हम स्टार वनक सीरियल 'ये इश्क है' मे काज केलहुं.
अहां की अभिनयक कोनो कोर्स केने छी कि अहिना अभिनय शुरू कएल?
हम हिमाचलक मंडी केर Himachal Cultural Research Centre and Drama Academy सं अभिनय मे प्रशिक्षण प्राप्त केने छी. फ़िल्म मे काज करए सं पहिने हम रंगमंच सं सेहो जुड़ल छलहुं.
अच्छा. .नीतू जी, अहां मैथिली फ़िल्म 'दुलरुआ बाबू'क मुख्य अभिनेत्री छलहुं. ई फ़िल्म अहां कें केना भेटल छल?
अभिजीत सिंहक 'दुलरुआ बाबू' मे हमर लीड रोल छल. नीक पटकथा छल. जहन हमरा सुनाओल गेल त' हम अपना कें रोकि नहि सकलहुं आ अपन सहमति द' देलहुं. हमरा अपोजिट मे अभिनेता संजय झा छलाह जे कि एकटा नीक मॉडल छथि.
मैथिली (अंगिका) फ़िल्म 'खगड़िया बाली भौजी' मे सेहो अहांक मुख्य भूमिका छल. अपन अनुभव शेयर करए चाहब?
जी, जहन फ़िल्मक प्रस्ताव आएल त' हम खुशीपूर्वक फ़िल्म स्वीकार क' लेलहुं, मुदा फ़िल्मक परिणाम सं हमरा बड्ड दुख भेल. हमर कैरियर पर एकर नीक प्रभाव नहि पड़ल. अहि लेल हम एहि फ़िल्मक विषय मे अपन अनुभव किछु नहि बताएब.
नीतू जी, एखन अहां कोन-कोन प्रोजेक्ट पर काज क' रहल छी?
एखन हमर एकटा हरियाणवी फ़िल्म 'तेरा मेरा वादा' बहुत जल्दिए रिलीज होबएबला अछि जाहि मे हम मुख्य अभिनेत्रीक किरदार निभौने छी. संगहि पंजाबी फ़िल्म सेहो क' रहल छी.
धन्यवाद नीतू जी. समय देबाक लेल अहांक बहुत बहुत धन्यवाद आ अहांक आबएबला फ़िल्मक अपार सफ़लता हेतु हमर शुभकामना.
अहूं कें बहुत-बहुत धन्यवाद भास्कर जी.
नीतू सिंह अभिनीत मैथिली फिल्म 'दुलरुआ बाबू'क गीत देखू:
नीतू सिंह अभिनीत मैथिली फिल्म 'दुलरुआ बाबू'क गीत देखू:
Tags: साक्षात्कार सिनेमा


text:
रेलमंत्री लालू प्रसाद यादव हायाघाट के चंदनपट्टी स्थित इलियासनगर में मौलाना आजाद राष्ट्रीय उर्दू विश्वविद्यालय के शिक्षा केन्द्र के उद्घाटन कएलाह. केंद्रीय विश्वविद्यालय के देखरेख में एहिठाम तीनटा संस्थान... बीएड, आईटीआई आओर कामरान मॉडल स्कूलक उद्घाटन भेल. एहि अवसर पर मानव संसाधन राज्यमंत्री मोहम्मद अली अशरफ फातमी सेहो मौजूद छलाह. एहि केन्द्र के एहिठाम लाबय के पूरा श्रेय फातमी जी के जाइ छन्हि.
रेलमंत्री के कहनाय छलन्हि जे ओ तs चाहैय छथिन्ह जे बिहार के कोना- कोना में रेल लाइन के जाल बिछय. मुदा नीतीश सरकार सं हुनका जमीन नहिं मिलि रहल अछि. लालूजी के इहो कहनाय छलन्हि जे बिहार में रेल के पांच टा कारखाना खोलल जाएत. उद्घाटन समारोह में आएल लोक सभ के रेल मंत्री इहो कहलथिन्ह जे देश के सभ प्रमुख स्टेशन पर मधुबनी पेंटिंग के लगायल जाएत.


text:
हावड़ा: बेलूड़ स्थित मिथिला सेवा समिति चेरिटेबल ट्रस्ट द्वारा रक्तदान शिविरक आयोजन रविदिन 23 नवंबरकें भेल. एहि कार्यक्रमक उद्घाटन युवा उद्योगपति जीबेन्द्र मिश्र केलनि. लगातार दस सालसं सामाजिक सरोकार हेतु ई शिविर लगाओल जाइत अछि. एहूबेर सैकड़ो लोक रक्तदान केलनि. एहि अवसर पर वक्तव्य रखैत जीबेन्द्र मिश्र कहलनि जे एहि तरहक आयोजन गाम धरि जेबाक चाही जाहिसं रक्तदानक प्रति भ्रम टूटत. उपस्थित अतिथि दत्ता बाबु कहलनि जे ई एकटा एहन संस्था अछि जे राजनीतिसं फटकी रहैत अछि. सदिखन समाजिक क्रिया-कलापमे रहैत अछि. संस्थाक जनसरोकारी कार्यक्रम सभ प्रशंसनीय अछि. के कार्य करैत अछि. ट्रस्टक चेयरमैन दिनेश मिश्र सब रक्तदाताकें धन्यवाद ज्ञापन केलनि. ई कार्यक्रम लायन्स ब्लड बैंकक सहयोगसं आयोजित भेल छल. (मिथिमीडिया ब्यूरो)
Tags: हालचाल हालचाल : एहिपार


text:
बिहार एहन प्रान्त मे सं अछि जे अप्पन भाषा-संस्कृति कें समाप्त करबाक ब्यूह रचैत रहल. संवैधानिक मान्यता प्राप्त भाषा मैथिलीक जेहन दुर्दशा बिहार मे सरकारी स्तर पर भेल अछि तेहन दोसर उदाहरण नै भेटत. पड़ोसी राज्य पश्चिम बंगाल मे एक-दू जिलाक भाषा नेपाली छै, तथापि शिक्षा बोर्ड सं ल' ओ सभ बात-व्यवहार लेल राज्य सरकार इंतजाम केने अछि जे बांग्ला लेल कएल गेल अछि.
एतबे नै, छत्तीसगढ़ी एखन धरि मान्य भाषा नै अछि तथापि छत्तीसगढ़ राज्य बनने छत्तीसगढ़ी कें राजभाषाक दर्जा भेटल छै. ओतहि मैथिली कें संविधान मान्यताक बादो बिहार सरकार से दर्जा नै देलक अछि, संगहि भाषा कें तोड़बाक कुचक्र सेहो चलि रहल अछि. मुख्यमंत्री नीतीश कुमारक मैथिली बजने स्थिति बदलत से आस करब मूर्खता!
ओम्हर मातृभूमि (गुजरात) आ मातृभाषा (गुजराती) प्रति अगाध श्रद्धा रखनिहार प्रधानमंत्री नरेन्द्र मोदी राष्ट्रीय भाषा हिन्दी सहित अन्यान्य भारतीय भाषा हेतु स्पष्ट दृष्टि रखैत छथि. प्रधानमंत्री कोलकाता मे आयोजित भौतिकशास्त्री प्रोफेसर सत्येंद्र नाथ बोस केर 125म जयंती पर आयोजित एक कार्यक्रम मे बजलाह से ज्ञान-विज्ञान केर प्रचार-प्रसार लेल स्थानीय भाषाक इस्तेमाल आवश्यक अछि.
प्रधानमंत्री कहलनि अछि जे युवा लोकनि मे विज्ञानक प्रति लगाओ विकसित करबाक लेल देसी भाषा मे प्रचार-प्रसार करबाक चाही. एहि कार्य मे भाषा रुकावट नै, सहायक होइ छै. प्रधानमंत्री वैज्ञानिक लोकनि सं अपील केलनि जे ओ आम लोक लेल आवश्यक प्रोजेक्ट सभ करथि.
ओना मैथिली भाषा मे विज्ञान आ तकनीक विषयक लेखन नै जकां अछि. मुदा सरकार जओं सहयोगी होअय त' ई काज संभव छै. ओहुना दीर्घकाल सं बिहार मे प्राथमिक स्तर पर शिक्षाक माध्यम मैथिली करबाक मांग कएल जा रहल अछि. मुदा बिहारे सरकार अछि, संविधान आ न्यायालय कें सेहो नै गुदानइए त' आओर विशेष की कहल जाए.
जखन कि देखल गेल अछि जे प्रधानमंत्री मिथिला क्षेत्र वा बिहार मे अपन दौरा सभक दौरान मैथिली बजबा सं नै चुकैत छथि.


text:
सेप्टेम्बर महिनाके वृहस्पति दिन,एखन बेरु पहरक ४ बाजिरहल छै।यद्यपि दोहाक घमघमाब’ बला गर्मी जहिनाके तहिना पसरल छैक । घरसँ बाहर जेना एकदमसँ धाह फेक रहल छै । बचबाक लेल एकटा उपाय जे प्रायः लोकक जिनगीके एत’ सहज बनबैछै से ए.सी.। घरभीतर आ कि गाडीमे सेहो एसीक ठन्ढैमे लोकक जीवन जेना तेना सहजे कटि रहल छैक। हमर रूमके चारिगोटेमेसँ दू गोटे ड्युटीमे आ तेसर फोफ काटि दक्षिण बरिया खाटपर मस्त निन्नमे निसभेर भ’ सुति रहल छै । पुबरिया खाट प’ पश्चिमदिस तकिया उपर अडेस लागल हम मैथिली साहित्यिक मूर्धन्य साहित्यकार आदरणीय परमेश्वर कापडी जीक ‘पथार’ कथा पढि रहल छी । गामक जीवन ओ खेती-किसानिक जीवन्त चित्रण करैत लिखल गेल एहिमेक कथासभ एस्गरे पढैत…एस्गरे मुस्कियाइत, एस्गरे मनन करैत जिनगीक लौकिक-परलौकिक चरम आनन्द प्राप्त क’ रहल छी ।
रेडमी ब्छ के वाट्स एप्पमे पहिने दू टा मेसेज फेर अनवरत कल आबिरहल छै । हम पोथीपरसँ धियान हटबैत मोबाइल दिस तकैत छी । मीन भाइके फोन छै । तुरन्त फर्केलियै.. ‘हेल्लो !’
‘हजुर दाइ नमस्ते ! आरामै हुनुहुन्छ ?’
‘हमहूं नमस्ते करैत’ हां !‘भाइ नमस्ते ! ठीक छु म । आफ्नो भन ! सरी बिजी थिएँ है…त्यसैले फोन उठाइनँ ।’
‘इट्स् ओके दादा भन्दै….अन्त्यमा अनि सुन्नूस् न ! अस्ति भनेथेँ नि ! पार्टीको कुरा…आजै हो है दादा….सबेरै ७ र ७ः३० बजेतिर आइपुग्नुहोला… नभए म कल गर्छु ।’
हम ‘ओके आइहाल्छु । कल गर्नु पर्दैन’ कहिक’ आश्वासन देलियै । मीन भाइ ढल्केबरके एक नीक आ सुशील व्यक्ति छै । एकर पूरा नाम मीनबहादुर श्रेष्ठ छैक । हमर कम्पनीएक साइडमे कतार नेशनल कम्पनी कहिक’ छै ।ओहिमे एकटा सेल्समेन रुपमे काज क’ रहल छैक । काज आ ढौवा दुनू मन पसंदक भेलासँ बितल ३ सालसँ घर नइँ गेलैए । हमरा लग बराबर केश- दाढी कटाब एलाक कारणे आ घन्टौ तक बैसक गप-सरक्का मारलाक कारणे हमरासंग बहुत बेसी घनिष्ट होएब स्वाभाविक छै ओकरा लेल ।
हम निर्धारिते समयपर लगभग गेलहुँ । पार्टी कोनो खास नइँ रहैक मुदा भतिजा भेलाक खुशी मे अपनहि रूमक साथीसंगी आ दू-चारिगोट हितमितके ल’ क एकटा भेटघाट आ मनोरंजन रहैक । से हमसब ७ गोटे भ’ गेलहुँ आ माउस-भात, सलाद विथ नेपोलियनके जबर्जस्त जमघट चललै । मस्ती-मजाक सेहो खूब भेलै । ओहुना कतारमे शुक्र दिनक’ छुट्टी भेलाक कारणे वृहस्पतिके रातिमे फुल्ल मस्ती करबाक छुट होइछै । एहिबीच मीन भाइ घरमे भिडियो चैट केलक आ हमरालोकनिके अपन भतिजाक देखेबाक प्रयत्न केलक । पहिने हुनक माँ, फेर बाबुजी, फेर भाइजी आ अन्तमें ओकर भौजी अपन भर्खर जन्मल पुत्रक संग भिडियो चैटमे आएल… बच्चाके देख’सँ पहिने नजरि ओकर भौजीपर पड़ल । हमरा लेल त आकाश डगमगागेल…धरती डोल लागल…श्वास आ धडकन जेना एक्केबेर रुकिगेल हो । पृथ्वीक गति थमिगेल हो…तहिना लागल….ई त उषा छियै । उषा ढकाल…हमर कैम्पसक साथी… साथी आ कि प्रेमिका… ओह माइ गड ! हम एकदमसँ अब्बाक ! मुंहसँ किछु बजाएल नइँ मुदा नैनसँ नोर टपकिगेल… से हमरे नइँ… ओकरा सेहो… हम हतपत.. हर्बराइत मीनसंग विदा ल’ रूम पहुँचलहुँ… चट द’ बेडपर पड़ी रहलौ… मस्तिष्कमे नाचिरहल अछि सिनेमाक चलचित्रजकाँ पाँच बरख पहिनुका अपन कैम्पसक जिनगी…
हमर कैम्पसक पहिल दिन । मोनमे अनेकानेक तरंगसब उठब स्वभाविक ।कैम्पसक परिवेश,अध्यापकसभक स्वभाव, मित्रता बनएबाक आतुरता आदि-इत्यादिसँ मोन एकदमसँ बिचलित रहए । जनकपुरक आँगन मे बाह्रबिघाक मैदानके उतरबरिया- पश्चिमबरिया कोन्हपर अवस्थित अछि- संकटमोचन मन्दिर आ तेकरे सटले अवस्थित अछि जानकी माध्यमिक- विद्यालय जनकपुरधाम । तही विद्यालयमे साँझुक समयमे संचालन होइत अछि (जनकपुर क्याम्पस) जनकपुरधाम कहिक’ रात्रिकालीन अध्यापन ।कैम्पसक पहिल दिन ५ः१५ मे भीतर प्रवेश केलहुँ । मोन एकदमसँ प्रसन्न रहए । जिनगीक १८ औं बर्षमे पहिल बेर मौका भेटल छल-कैम्पसमे पढबाक । कैम्पस देखबाक । कैम्पसके अनुभव करबाक । से मोनक दरबज्जापर प्रसन्नताक सहनाइ बजनाइ कोनो नव बात नइँ रहए । देखैत-सुनैत… घुमैत-फिरैत ५ः३० दिस एघारके कक्षामे प्रवेश केलहुँ । विषय रहए Introduction तय Education (शिक्षाको परिचय) । एहि विषयक सर भूतपूर्व जबान होइतो देहमे एकदमसँ फुर्ती आ एकटा अलगे उमंगसंग पढाएब आरम्भ केलनि ।तत्पश्चात अंग्रेजी, नेपाली, Instructional padagogy आदि आदिक शिक्षकसभ अबैत रहलाह आ अपन-अपन कक्षा क’ जाइत रहलाह ।विद्यालयमे पढैत काल सरसब पढाइके साथ-साथ हाल समाचार आ अन्य कतेको व्यक्ति विशेष बातसब सेहो पुछिलैत छलाह मुदा पहिल बेर कैम्पसमे ठीक उल्टा भ’ रहल छल । सरके अपन विषय आ निर्धारित समयसँ बेसी आन कोनहुँ गप्पपर चर्च करब उचित नइँ बुझाइत छलनि सायद । स्कुल आ कैम्पसमे इएह फरक होइत छै । मोनहिमोन विचार आएल । कैम्पसक पहिल दिनक अनुभूति एहि तरहे कने खटगर, कने मीठगर आ कने करुगर रहल ।
समय अपना हिसाबे बितैत गेल । २ महिनाधरि मेजर अंग्रेजी पढ्लाक बाद अच्चानक एकदिन हमर मस्तिष्क एक अशातीत निर्णय केलक.. बिहान भेनेसँ अंग्रेजी नइँ हम मेजर नेपालीक कक्षामे बैँस लगलहुँ । नेपाली हमर शुरु एसँ रुचिगर भेलाक कारणे वा कि शिक्षिका नीकसँ पढेलाक कारणे मुदा पहिनही दिनसँ मेजर नेपालीक कक्षा हमरा खूब रुचिगेल । अन्ततः नियमित नेपाली कक्षामे बैँस लगलहुँ । ओहिमे लड़कासँ बेसी लड़कीक सङ्खया छल यद्यपि लोक जतेक सोचैत छै नेपाली विषय ओतेक सहज छैक नइँ । करिब हप्तादिन क्लास केलाक उपरान्त हमर भेट एकगोट पहाड़ी समुदायक लड़कीसँ भेल । मध्यम उचाइ, गोर रंग, नाक कने मोट आ हल्का चिपल, छोट-छोट आँखि, करिया मेघसन केश, मध्यम ठोर आ केशक उपर उज्जर रंगके हेयरबिन । दहिना हाथमे क्यूएनक्यू घड़ी, स्कूलक शूट-सलबार आ ब्लैक कलरक जुत्ता । देखएमे लाजबाब नइँ त मध्यमवर्गक खूब निमन छवि । बातबातपर मुस्की आ बीच-बीचमे टोन ओकर जन्मजात गुण रहैक । मैडमके हरेक प्रश्नक उत्तर देनाइ ओ अपन नैसर्गिक अधिकार बुझए । अपनाके अभर कन्फिडेन्स आ लोकक नजरिमे स्मार्ट बनब ओकर नेनपनके शोख । इहे आ एहने एटिच्युडसँ ओकराप्रति हमर नकारात्मकताक जन्म लेलक । कक्षासँ ल’ क बाहिरी कम्पाउन्डतक ओकर प्रकृति-प्रवृतिसँ बहुतोगोटे भीतरे-भीतर अपनाके निम्नवर्गीय महशुस करए लागल रहे । एकदिन प्रशंगवश क्वीज कम्पिटिसन भेल । जइमे लड़की पक्ष हारिगेल । क्रोधक ज्वाला ओकर आँखि, ठोर आ गालसँ देखि सत्ते ओइ दिन हम त्रसित भ’ गेल छलहुँ । एहन कतेकोबेर विविध क्षेत्रमे प्रतिस्पर्धा होइत रहल । दुनू समूह हारैत-जितैत रहल । एकबेरक बात याद अछि हमरालोकनिक व्यक्तिगत शर्त लागिगेल रहए । ओ नेपाली हमर समुदायक भाषा अछि तें हमहीटा अग्रपंक्तिमे रहब से जिद्द केलनि… तइ मे हम ओकरा कहने रही जे अहाँ टर्मिनलसँ ल’ क फाइनल तक जऽ हमरासँ कहियो कखनो बेसी अंक प्राप्त करब त हम एहि कैम्पसेसँ नइँ बल्की नेपाली विषय पढनाइ छोडिदेबै… एहि चुनौती अनुरुप टर्मिनलसँ ११ के अन्तिम परीक्षातक ओ हमरासंग नइँ जितली आ अन्त्यमे हारि मानिलेली ।
एकबेरक बात छै । जहिया कैम्पसे समयमे पहिनुके घन्टीमे ओकर पेटमे दर्द उखरलै आ ओ चिच्याइ लगलै । हम एकगोटे मित्रक सहयोगमे उठा-पुठाक’ क्लिनिक पहुँचेलौ आ सुइया-दबाई करा सही-सलामत ओकर डेरा पहुँचेलौ । धीरे-धीरे हमरा ओकर बीच झगडा-लड़ाइ खत्म आ मित्रताक मिठास बेसी होबए लागल । कैम्पसक एहन कोनो दिन वा कि कोनो घन्टी नइँ रहे जइमे एकबेर एकदोसरा दिस ताकिक’ नइँ मुस्कियाएल होएब आ नइँ लजाएल होएब । शनिके सुबहमे संकटमोचनक मन्दिरमे संगे दर्शन तकरबाद अनेकानेक ठाम घुमघाम आ मंगलदिनक कैम्पसँ पहिने संकटमोचनके दर्शन आ बाह्रबिघाके पानीपुरी ओ चनाचटपट्टीक स्वाद लेब हमरा लोकनिके नियमित कृयाकलाप भ’ गेल रहए । कोनो शनिके जानकी मन्दिरक दर्शन त कहियो रामजानकी हलमे नेपाली चलचित्र देखबाक मनोवृति बढैत चलिगेल । यद्यपि अध्यनसंग हमरालोकनि कहियो-कखनो कोनो सम्झौता नहि कएल ।आ हरेक परीक्षामे खूब नीकसँ पास भेल ।
समय अपना गतिसंगे बितैत गेल । २ के अन्तिम परीक्षा देलाक बाद एकदिन उषा हमरा मड़बामे बजौली । बहुतदेरतक गप्प-सप्प भेल । परीक्षा उपरान्त नतिजा प्रकाशनबाद स्नातकके पढाइ आ आगुक जिनगीक योजना लेल की-केना कएल जाए ताहि लेल भावुक छली उषा । ओहुसँ बेसी भावुक छल ओकर आँखि काल्हिसँ दूर रहबाक बात लेल । दू वर्ष पहिने अन्जान, तत्पश्चात शत्रुताक नजरिसँ आ एखन मित्रसँ बेसी एकाकारबला घनिष्टता… फेर दूर जएबाक लेल बिछोहक पीड़ा । सत्ते रहस्य-रहस्यसँ भरल अछि ई मनुख जीवन । कोनो बातके मोनक भीतर कतबो दबेलासँ जखन नइँ दबि पबैत छै त ओ नैनक सहारे मोतिक दाना बनि अश्रुपातमे परिणत भ’ जाइत छै । सेहे भेल उषाक मोनमे दबल भावना बिछोहक आभासँ पगलैत नैनक मादे पृथ्वीपर खसल । अपन जेबीसँ रुमाल निकालि ओकर आँखिक’ मोतिके पोछैत सम्हारैत बेस होसियारीसंग किछु कलात्मक शब्दगुच्छासंग सम्झेबाक बहुतरास प्रयत्न केलियै । बीच-बीचमे फोनमे बातचित आ फेर नतिजा प्रकाशनबाद निरन्तर रुपसँ कैम्पसमे संगे पढबाक भरपूर भरोस देलियै । ओकर आँखि कने आश्वास्त आ चेहरा कने मुरुझाएलसँ फुलाएल देखाएल । दुनूगोटे नेहक बुन्नमे नहाइत- खेलाइत, फ्रुटीक चुस्की लैत फेर मड़बाँस बाहर अएलौ । साथ मे ओकरा डेरा छोड़ी हमहूं अपन डेरा पहुचलहुँ । प्रातः भेने ओ अपन पापासंग घर गेल बात फोन क’ बतौली ।
जिनगी एक नदीक अनवरत यात्रा छैक । एहिमे कखन कोनदिस कहिया उपटि जाइत छै आ कहिया कोम्हर धार बहए लगैत छै । कहब बड़ कठीन छैक । समयक अपत्कालीन चट्टानमे पड़की’ स्नातकके सपना करेजमे दफन करैत नेपालक सिमकार्ड तोरिक फेकैत जखन आबए पड़ैत छै ५० डिग्री बला देशमे । बहाब’ पडैत छै शोणितसंग पसेना तखन प्रेम, प्रेमिका आ पछिल्ला जवानीक खिस्सा अपनेआप स्मृतिसँ विलीन होबए लगैत छै ।जिम्मेबारीक बोधमे, दायित्वक बोझमे अतीतक बहुत किछु बिसरादैत छैक मनुखके । भूतक बहुतकिछु हेरादैत छैक मनुखके । एहि अनुरुप गमौने रही हमहूं अपन कैम्पसक साथी, मोनक मीत आ हृदयके सहयात्री उषा ढकालके । से नइँ जानि कोना पाँच बर्षक बाद आइ अच्चानक प्रकृतिक ई कोन रुप देखाएल ? कोन तरहे पछिला अतीत सामुन्ने आएल ? इहे-एहने बातसब गुन्धुन करैत निन्न भागिगेल अछि कोसो दूर…मोबाइलमे एलार्म बजलै… टिनिनि… टिनिनी… टिनिनी… हम मित्रसबके ड्युटी लेल उठबैत…अपना सुतबाक अनेरे प्रयास करैत रहलौ…
(आबद्ध अन्तर्राष्ट्रीय साहित्य समाज कतार, स्वतंत्र लेखन, जनकपुरधाम, वर्तमान दोहा कतर)
[email protected]


text:
"अतीतक स्मृति"
************
काल्हि हरिमोहन बाबू द्वारा लिखित पाँच पत्रक कड़ीमे दोसर पत्र प्रस्तुत कयने रहि । पढ़ल जाउ तेसर पत्र :
"हथुआ संस्कृत विद्यालय"
01.01.1939
----------
शुभाशीर्वाद ।
अहाँक चिट्ठी पाबि हम अथाह चिन्ता मे पड़ि गेलहुँ । एहिबेर धान नहि भेल तखन सालभरि कोना चलत । माएक श्राद्ध मे पाँच सए कर्ज भेल तकर सूदि दिन-दिन बढ़ले जा रहल अछि । दू मासमे बंगटक इमतिहान हएतनि । करीब पचासो टका फीस लगतनि । जँ कदाचित पास कऽ गेलाह तँ पुस्तकोमे पचास टका लागिए जएतनि । हम ताहि चिन्ता मे पड़ल छी । एहिठाम एकमासक अगाउ दरमाहा लऽ लेने छियैक । तथापि ऊपर सँ नब्बे टका हथपैंच भऽ गेल अछि । एहना हालतिमे हम 62 टका मालगुजारी हेतु कहाँसँ पठाउ ? जँ भऽ सकय तँ तमाकू बेचिकऽ पछिला बकाया अदाय कऽ देबैक । भोलबा जे खेत बटाइ कएने अछि, ताहिमे एहिबेर केहन रब्बी छैक ? कोठी मे एक्को मासक योगर चाउर नहि अछि । ताहिपर लिखैत छी जे ननकिरबी सासुर सँ दू मासक खातिर आबऽ चाहैत अछि । ई जानि हम किंकर्तव्यविमूढ़ भऽ गेल छी ।ओ चिल्काउर अछि । दू टा नेना छैक । सभकें डेबब अहाँक बुते पार लागत ? आब छोटकी बच्ची सेहो 10 वर्षक भेल । तकर कन्यादानक चिन्ता अछि । भरि-भरि राति इएहसभ सोचैत रहैत छी, परन्तु अपन साध्ये की ? देखा चाही भगवान कोन तरहें पार लगबै छथि ।
शुभाभिलाषी
देवकृष्ण
पुनश्च : जारनि निघटि गेल अछि तँ उतरबरिया हत्ताक सीसो पंगबा लेब । हम किछु दिनक हेतु गाम अबितहुँ किन्तु जखन महिसिए बिसुकि गेल अछि तखन आबिकऽ की करब ?
अहाँक
देवकृष्ण
*******


text: पटना । बिहार सरकार रिलायंस इंडस्ट्रीज लि.(आरआईएल) क संग मुजफ्फरपुर जिला क मोतीपुर मे बंद चीनी मिल कए खोलबाक संबंधी करार कए कंपनी क दिस स विलम्ब क कारण रद्द करि देलक अछि। उद्योग मंत्री गौतम सिंह कहला जे एकरा लेल नव निविदा जल्द जारी कैल जाएत। एकटा सवाल क जवाब मे सिंह कहला जे आरआईएल कए मिल खोलबा संबंधी ठेका प्रतिस्पर्धी बोली क बाद देल गेल छल। ओ कहला जे आरआईएल राज्य सरकार क लग मे बोली क राशि क दस प्रतिशत जमा करा देने अछि आ ओकरा लेटर ऑफ इंटेंट जारी कैल जा चुकल अछि। मंत्री कहला, हम आरआईएल स कई बेर काम शुरू करबा लेल कही चुकल छी, मुदा कंपनी ओहि पर ध्यान नहि द रहल अछि। एहि स आब सरकार एहि करार कए रद्द करि रहल अछि आ नव निविदा जल्द जारी करबाक प्रक्रिया मे लागि रहल अछि।


text:
कुड़िग्राम जिला
कुडिग्राम (बङ्गाली: কুড়িগ্রাম) बङ्गलादेशक उत्तरी क्षेत्रम परैवाला एक जिला छी । ई जिला रङ्गपुर जिलाम अछि । ब्रिटिश सरकार पहिल बेर २२ अप्रिल १९७५ म कुडिग्राम महाकामा स्थापना भेल छल । सर विलियम हन्टर कुडिग्रामक वणन करैक क्रमम एकरा कुडिगञ्ज कहने छल । एहि जिलाम अाठ थानासभ रहल अछि जेहिम - कुडिग्राम, लालमुनिरहट, उलीपुर, चलमारी, राउमारी, फुलबारी, नगेशवार आ भुरुनगमाडि अछि । ई सन् १९८४ फेब्रुअरी १ क दिन जिलाम परिणत भेल छल । एहि जिलाम हाल ९ टा उप-जिलासभ अछि । [१]
भूगोल[सम्पादन करी]
अर्थतन्त्र[सम्पादन करी]
शिक्षा[सम्पादन करी]
यातायात[सम्पादन करी]
सन्दर्भ सामग्रीसभ[सम्पादन करी]
- ↑ "कुडिग्राम जिल्लाको जानकारी", बङ्गलापिडिया।


text:
विकास के नाम पर बिहार के लोक नीतीश जीके दोबारा चुनलखिन्ह. भारी मत सं वापस लैलखिन्ह. मुदा आब जखन नीतीश जी विकासक बात करि रहल छथिन्ह त विरोध भ रहल अछि.
ई कि भ रहल अछि बिहार मे? कि अहां बिहार के फेर सं बैक गियर मे ल जाए चाहय छी? कि पिछड़ापन मे रहय के कारण विकास काटय दौड़ैत अछि? कि ओतेक दिन सं अन्हार मे रहय के कारण इजोत नीक नहि लगैत अछि? आंखि चौंन्हिआ जा रहल अछि?
अखन देश-दुनिया भर मे बिहार के लsक जे लोक के मानसिकता बदलि रहल अछि ओ कि अहां के नीक नहि लगैत अछि? कि अहां चाहैत छी जे दुनिया अहां के बिहारी कहि के ताना मारैत रहय?
अगर नहि बिहार के नाम दुनिया सम्मान सं लए तकरा लेल अहां के अपन सोच सेहो बदलय पड़त. मुख्यमंत्री जीक विकास के काज के समर्थन करय पड़त. किछ दिक्कत अछि त मिल-बैसि क सुलझा लिअ.
औरंगाबाद जिला के नवीनगर मे एनटीपीसी के सहयोग सं 1980 मेगावाट के तीनटा पावर स्टेशन लगय वाला अछि. ई सरकारी... गैरमजरुआ जमीन पर बनय वाला अछि. मुदा एहि जमीन पर कब्जा कएने लोक सभ मुआवजा के नाम पर अड़ंगा लगा रहल छथिन्ह.
सरकार नवीनगर आओर बारुण के एहि लेल चुनलल किएक त एहिठाम सरकारी जमीन काफी ज्यादा छल. सरकार एहिठाम के रेट सं करीब ढाई गुना बेसि मुआवजा देबय लेल तैयार सेहो भ गेलमुदा जखन लोक के पता लगलन्हि जे मुआवजा मिलत त ओ अपन-अपन जमीन रेट बढ़ा देलखिन्ह.
हो-हंगामा करय लागलाह... ट्रेन तक मे आगि लगा देलखिन्ह. पुलिस कार्रवाई मे 25 लोक घायल सेहो भेलाह. लोक के कहनाय अछि जे सरकार जबरदस्ती जमीन पर कब्जा करि रहल अछि. एहि के लsक इलाका मे तनाव बनल अछि.
एहि के लsक राजनीति सेहो शुरू भ गेल अछि. चुनाव मे मात खाएल पार्टी सभ के लेल राजनीति चमकाबय के ई नीक मौका छनि. लोक सभ के भड़काएल जा रहल अछि. धरना-प्रदर्शन के काज शुरू भ गेल अछि.
प्रशासन के कहनाय अछि जे एहिठाम अंकरोहा गाम के लोक जेहि 954 एकड़ जमीन के मुआवजा मांगय छथिन्ह ओ गैरमजरूआ अछि आओर एहि पर कोन हिसाब सं मुआवजा देल जाएत.
मुख्यमंत्री जीक सेहो कहनाय छनि जे आखिर मुआवजा देल जाए त ककरा? मुआवजा त जमीन मालिक के देल जाएत. मगर अगर ओ जमीन सरकारी अछि... गैरमजरुआ अछि त मुआवजा ककरा?
मुख्यमंत्री त इहो कहलखिन्ह जे लोक फैसला करथु जे हुनका कि चाही अंधकार या प्रकाश. ई जमीन कोनो प्राइवेट कंपनी के फायदा पहुंचाबय लेल नहि लेल जा रहल अछि. ई ओहि लेल... लेल जा रहल अछि जकर अहां सभ के सभ सं बेसि जरूरत अछि.
आ ओ चीज अछि बिजली. आजुक आधुनिक युग मे बिजली के बिना विकास के किरण पहुंचनाए असंभव अछि. विकास के मुद्दा पर नीतीश जीक सहयोग करिऔ. एहि मुद्दा पर किछ लोक सरकार के बदनाम करय लेल दस तरहक खेल खेलत. एहि सं बचि ते रहय के जरूरत अछि.
अपना सभ आब एहन स्थिति मे छी जे पाछां जनाय मुश्किल अछि. आगां बढ़हें पड़त. बिहार के लोक पर अखन पूरा देश-दुनिया के नजर अछि. अहांक नवका पीढ़ी विकास के राह ताकी रहल अछि. अपन नहि त भविष्य केर चिंता करु. बिहारके चिंता करु.


text:
नवका- पुरनका लेख सर्च करु...
मधुबनी मे एफएम रेडियो...
अपन मिथिला मे मैथिली एफएम रेडियो के धूम मचल अछि. नेपाल सं लागल सीमावर्ती इलाका मे करीब दर्जन भर एफएम रेडियो स्टेशन मैथिली मे कार्यक्रम प्रसारित करैत अछि. मुदा दुख के बात ई अछि जे अखन धरि एकोटा एफएम स्टेशन अपन मिथिला, बिहार दिस वाला इलाका मे नहि अछि. सभ के सभ एफएम स्टेशन नेपाल सं चलि रहल अछि. ई सभ काफी लोकप्रिय अछि.
नेपाल सं चलय वाला सभ एफएम के लोकप्रिय होए के एकमात्र कारण मैथिली मे गीतनाद देनाय अछि. एहि ठाम सं इंटरव्यू... समाचार... एतेक कि विज्ञापन तक मैथिली मे आबैत अछि. आब किछ एफएम पर भोजपुरी मे सेहो कार्यक्रम आबय लागल अछि. कांतिपुर एफएम... जनकपुर एफएम... मिथिला एफएम जकां दर्जनों एफएम लोक के जुबान पर चढ़ि गेल अछि. एहि एफएम सभ के ढेर विज्ञापन सेहो मिल रहल अछि.
मैथिली गीत तक त ठीक रहैत अछि मुदा जखन समाचार...इंटरव्यू आबैत अछि ओहि मे नेपाल सं जुड़ल बेसि चीज रहैत अछि... आओर ओहि मे नेपाल के हित जुड़ल रहैत अछि. ओहि मे नेपाल सरकार के नीति-निर्देश के गुणगान कएल जाएत अछि. नेपाल के प्रचार-प्रसार रहैत अछि. एहि सं सीमावर्ती लोक सभ धीरे-धीरे नेपाली सरकार के नीति सं प्रभावित भs रहल छथिन्ह.
बीच-बीच मे पेपर सभ मे इहो आबैत रहैत अछि जे नेपाली एफएम सभ के माओवादी आओर आईएसआई अपना हित साधय लेल उपयोग मे लाबैत अछि. एहि एफएम के माध्यम सं बिहार सं सटल इलाका मे प्रोपगैंडा फैलाएल जाएत अछि. लोक सभ के अपना रंग मे रंगय के कोशिश कएल जाएत अछि. अगर एहि मे कनिको सच्चाई अछि तं ई खतरनाक गप अछि. एहि पर गंभीरता सं विचार करय के जरूरत अछि.
ओना सरकार एहि पर चुप नहि बैसल अछि. एहि वित्तीय वर्ष मे मधुबनी मे एकटा एफएम स्टेशन खुलि जाएत. सरकार के तरफ सं एहन कोशिश अछि जे मधुबनी के संग-संग मोतिहारी आओर बेतिया मे सेहो एफएम स्टेशन खोलि देल जाए जेहि सं सीमावर्ती लोक के बीच नेपाली एफएम के जगह एकटा नीक विकल्प मिलि सकय. एहि के लेल काज शुरू करि देल गेल अछि. उम्मीद अछि जल्दीए अहांके अपन एफएम सुनय लेल मिलि जाएत.
सिर्फ एफएम लगौला सं काज नहि बनय वाला अछि. एकरा लेल शक्तिशाली ट्रांसमिटर वाला स्टेशन स्थापित करय के जरूरत अछि. जेहि सं मिथिलाक एकटा बड़का इलाका के लोक एकरा सुनि सकय... फायदा उठा सकय...ओहि लेल ऐना करहि पड़त. एकरे संग-संग मैथिली...भोजपुरी मे नीक-नीक कार्यक्रम...चहटगर गीतनाद सेहो पेश करय के ध्यान मे राखय पड़तन्हि. किएक त ओहि एफएम के बनल-बनाएल मार्केट के तोड़नाय आसान नहि अछि.
त तैयार भ जाउ अपन पूर्ण रूप सं भारतीय एफएम के लेल. एहि पर मैथिली... भोजपुरी के संग बॉलीवुड के नीक-नीक गीत सुनय के संग-संग अपन देश-दुनिया के समाचार सेहो सुनु. आब रेडियो स्टेशन बदलय के जरूरत नहि रहत... दोसर दू-चारि टा एफएम स्टेशन खुलय धरि एकटा पर फिक्स क दिऔ. फेर आब तं मोबाइल पर सेहो लोक सभ एफएम रेडियो के आनंद उठाबैत छथिन्ह. आबैत-जाएत सेहो मस्त रहुं.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
अपने क' बता दी पूरा देश क' झकझोयर क' राखै बला एहि घटना म' एखन धरिक जांच म' हत्या केर उद्देश्य सामना नहि आयल अछि। आरोपी कंडक्टर अशोक पुलिस केर गिरफ्त म' छथि। सभसँ बड़का सवाल ई उठैत अछि कि यदि अशोक हत्या केलनि, त' हत्या केर कारण की छल। पुलिस एहि बिंदु सँ जांच आगू बढ़ा रहल अछि। कैल्हि मंगल दिन प्रद्युम्न के पोस्टमॉर्टम रिपोर्ट सेहो आयल आओर ओहिमे साफ अछि कि हुनका संग यौन अपराध नहि भेल छल। एहिसँ हत्या के मकसद ल'क' गुत्थी आओर उलझैत जे रहल अछि।
एक पुलिस अधिकारी केर मुताबिक स्कूल केर सुरक्षा म' कमी क' देखैत एहि मामला म' रायन इंटरनैशनल स्कूल सँ जुड़ल बहुत रास अधिकारी गिरफ़्तार कायल जे सकैत छथि।
अपने क' बता दी एहि मामला म' सुप्रीम कोर्ट द्वारा केंद्र, मानव संसाधन विकास मंत्रालय, हरियाणा सरकार, CBI आओर सीबीएसई क' नोटिस जारी कायल गेल अछि। कोर्ट द्वारा सभ पक्ष सँ तीन सप्ताह के भीतर जवाब मांगल गेल अछि। मांगा है। प्रद्युम्न के पिता वरुण ठाकुर एहि मामलाक जांच सीबीआई वा विशेष जांच दल (एसआईटी) सँ करेबाक मांग क' रहल छथि।
गौरतलब अछि कि बॉम्बे हाईकोर्ट द्वारा रायन स्कूल समूह के सीईओ रायन पिंटो केर गिरफ्तारी पर आय (बुधदिन) धरिक लेल रोक लगाओल गेल छल। रायन पिंटो द्वारा सोम दिन अदालत म' अग्रिम जमानत केर अर्जी दायर कायल गेल छल।


text:
इस्तानबुल
इस्तानबुल (टर्किस: İstanbul) टर्कीक सबसँ पैग शहर छी साथे ई देशक सांस्कृतिक आ आर्थिक केन्द्र सेहो छी । ई विश्वक एकटा मात्र एहन शहर छी जे दुई महादेशमे स्थित अछी । इस्तानबुल प्राचिन कालमे तारीखे आलमक एकटा मात्र एहन शहर छी जे तीन महान वंशक राजधानीक रुपमे रहल छल जाहिमे ३३० ई.पू. सँ ३९५ ई.पू. तक रोमन साम्राज्य ओहिना ई.पू. ३९५ सँ ई.पू. १४५३ तक बीजान्टिन साम्राज्य आ अन्तमे ई.पू. १४५३ सँ ई.पू.१९२३ तक ई राज्य इतमानिया साम्राज्यमे सामेल छल । ई.पू. १९२३ मे गणतन्त्र टर्कीक स्थापना बादमे राजधानी अंकारा बनाएल गेल ।


text:
दिल्ली के प्रेस क्लब मे शनिदिन तेसर मिथिला महोत्सव केर आयोजन भेल. मैथिली गीतनाद, झिझिया आओर मैथिली नृत्य नाटिका पर लोक सभ झूमि उठलाह। एहि कार्यक्रम के आयोजन मैथिली पत्रकार ग्रुप के तरफ सं मैथिली भोजपुरी अकादमी आओर
प्रेस क्लब ऑफ इंडिया केर सहयोग सं कएल गेल। एहि मे सभ सं खास बात ई रहय जे कार्यक्रम मे शामिल कलाकार सभ मैथिल पत्रकार ग्रुप के सदस्य आओर हुनकर परिवार सं छलखिन्ह.
एहि कार्यक्रम मे बीजेपी के उपाध्यक्ष प्रभात झा जी आओर राष्ट्रीय प्रवक्ता सुंधाशु त्रिवेदी जीके संग, दिल्ली के विधायक संझीव झा जी, मैथिली भोजपुरी अकादमी के उपाध्यक्ष नीरज पाठक जी संबोधित सेहो करलाह। प्रभात झा जीक कहनाय छलन्हि जे मैथिली-मिथिलाक लsक अहां सभ लोक के समर्पण देखि मैथिल होए पर गर्व होएत अछि। सुंधाशु त्रिवेदी जीक कहनाय छलन्हि जे मिथिला लेल अखन काफी किछ करय के जरूरत अछि। जखन मिथिला मे विकासक बयार बहत तं देश मे अपने-आप विकासक बयार बहय लागत। हुनकर कहनाय छलन्हि जे मिथिलाक कण-कण मे इतिहास, सम्मान, पर्यटन बिखरल अछि एकरा संजोय क लोक सभ के बीच ल जाए के जरूरत अछि।
दिल्ली मे बनल एहि मैथिली पत्रकार ग्रुप मे दू सय सं बेसि पत्रकार शामिल छथिन्ह। एहि ग्रुप के तरफ सं साल भर कोनो नञि कोनो जनहित वाला कार्यक्रम के आयोजन होएत रहैत अछि। एहि सभ मे ग्रुप के महासचिव संतोष ठाकुर आओर पत्रकार मदन झा जीक विशेष योगदान रहय छनि। दिल्ली मे मैथिली पत्रकार के संग मैथिली लोक के संगठित करय और मिथिला-मैथिली के विकास के लेल ई ग्रुप काफी सक्रिय अछि।


text:
पटना, मिथिला मिरर : बिहार मे वृहस्पतिदिन पहिल चरणक चुनाव केँ नामांकनक अंतिम दिन अछि। हरेक राजनीतिक दल अपन अपन उम्मीदवारक नामक घोषणा क’ रहल अछि। राजग गठबंधनक प्रमुख घटक दल जदयू सेहो अपन उम्मीदवारक नामक घोषणा क’ देलक अछि। बतादी जे बिहार मे एनडीए मे भेल सीट बँटवारा मे जदयू केँ खाता मे 122 सीट भेटल अछि। जदयू अपना हिस्सा मे सँ 7 सीट हम केँ देलक अछि। जदयू अपन सभटा सीट पर उम्मीदवारक नाम कें घोषणा क’ देलक। जदयू द्वारा जारी लिस्ट केँ मुताबिक मुजफ्फरपुर बालिका गृहकांडक आरोपी पूर्व मंत्री मंजू वर्मा केँ सेहो चेरिया बरियारपुर सँ टिकट देलक अछि। जनतब दी जे जारी लिस्ट मे सँ कतेको नेता नामांकन सेहो क’ चुकल अछि। जदयूक प्रदेश अध्यक्ष वशिष्ठ नारायण सिंह समेत अन्य नेताक उपस्थिति मे नामक घोषणा भेल। हालांकि टिकट बँटवारा केँ समय किछु नाम केँ ल’ हँगामा सेहो भेल।
प्रदेश अध्यक्ष वशिष्ठ नारायण सिंह लिस्ट जारी करैत कहलनि जे पार्टी द्वारा जारी कएल लिस्ट मे सभ वर्गक ध्यान राखल गेल अछि। एतबे नहि महिला प्रतिनिधित्वक संख्या सेहो बढ़ाओल गेल अछि।


text:
बिबेक कुमार महतो
गोशाला
महोत्तरीमे एक यात्री बस बेकाबू भऽ दुर्घटना भेलासँ ६ गोटे घाहिल भेल अछि ।
जिल्लाके पिपरा गाउँ–४ शिब चौक स्थित जनकपुर–जलेश्वर सडक खण्डमे भीठामोदसँ जनकपुर दिस जा रहल सवारी बस नम्बर २ बी ७६८४ बेकाबू भेलासँ ६ गोटे घाहिल भेल अछि ।
घायल मे रुबी साह (२४ वर्ष) निवासी मनरसीसवा नगरपालिका १, मनरा, सिकेन्द्र ठाकुर (२२ वर्ष) निवासी मिथिला बिहारी नगरपालिका–१, धनुषा जिला, जगदीश ठाकुर (५० वर्ष) डोरवार गाउँ पंचायत वडा नम्बर ३, मधुवनी जिल्ला के रहनिहार अछि .
घायल साहके जनकपुर प्रदेश अस्पतालमे उपचार भऽरहल जिल्ला प्रहरी कार्यालय महोत्तरी जनौने अछि ।


text:
दरभंगा, मिथिला मिरर-निशांत झा: मिथिला स्टूडेंट यूनियन द्वारा एकटा छात्र पर भेल लाठीचार्जक विरोध मे बेंता थानाक घेराव व एसपी कार्यालय के समक्ष दोषी पुलिसकर्मी के बर्खास्त करबाक लय प्रदर्शन कायल गेल। जाहि के नेतृत्व विश्वविद्यालय अध्यक्ष सागर नवदिया केलनि।
जीतू झा नामक छात्र के विश्वविद्यालय सं घर जेबा काल ट्रैफिक पास करबाक क्रम मे एकटा पुलिसकर्मी लाठीचार्ज केने छल। छात्रक विरोध केला पर पुलिसकर्मी रौब देखबैत धक्का-मुक्की कय गिरफ्तार करबाक धमकी देलक। जाहि के विरोध मे संगठन दोनार सं विरोध मार्च निकाललक आ दोषी पुलिसकर्मी पर तत्काल कारवाई करबाक मांग केलक।


text:
बताओल जे रहल अछि कि महिला के संग हुनकर बच्चा सेहो छलैन्ह आर ओ पुरनका नोट बदलबाक बेर - बेर अनुरोध क' रहल छली मुदा इमारत के बाहर ठाढ़ गार्ड हुनका वापस क' देलन्हि जाहिसे ओ काने लागली। ओ ऐहिक विरोध मे आरबीआई के प्रवेश द्वार लग धरना पर बैस रहली।
जखन गार्ड सभ हुनका जबरन प्रवेश द्वार से हटेबाक कोशिश केलन्हि तेँ तामस मे ओ अप्पन कपड़ा उतैर देलीह जाहिसे आसपासक लोग आर सुरक्षा कर्मी हक्का-बक्का रही गेला।
बाद मे आरबीआई के गार्ड सभ पुलिस क' सूचना देलन्हि आर महिला क' बच्चा संग थाना ल' गेल गेलन्हि आर एहितरहे हाईप्रोफाइल इमारत पर ई नाटक खत्म भेल। आरबीआई के ई कार्यालय संसद भवन से किछ डेग के दुरी पर अछि।
नोट बदलबाक लेल ऑयल किछ सेवानिवृत्त बुजुर्ग व्यक्ति सहित आन लोग सभ कहला कि प्रधानमंत्री 8 नवम्बर क' अप्पन संबोधन मे वादा केना छला कि पुरनका नोट क' 31 मार्च तक आरबीआई केर चुनिंदा दफ्तर मे बदलबाओल जे सकैत अछि, सरकार क' एहीसे पाछा नहि हटबाक चाहि।


text:
कोलकाता. मिथिला, मैथिली ओ मैथिल केर समाद, सरोकार, साहित्य, सिनेमा आदि केर प्रसारक उद्देश्य सं शुरू भेल मैथिली समाद पोर्टल अपन लांचिंग केर पहिल दिन (15 अगस्त, 2012 ) प्रचार करय पहुंचल बेलूर/बाली. अवसर छल मिथिला सेवा समिति केर छात्र-छात्रा केर सम्वर्द्धन कार्यक्रम. मिथिमीडिया टीम समिति केर कार्यक्रमक मध्य सत्र मे अपन विचार रखलक. उपस्थित मैथिल वृन्द आ समिति केर सहयोग पूर्ण रूपें भेटल. ई प्रचार कार्यक्रम मिथिमीडिया टीम केर उत्साह कतेको गुना बढ़ा देलक अछि. पाठक लोकनि हमर प्राण छथि. ओ लोकनि धीर ध' संग देथि. भूल-चूकि संभव. सलाहक स्वागत. प्रोमोशन कार्यक्रमक किछु छवि अपन पाठक हेतु —
Tags: हालचाल


text:
> दोसर चरण केर समापन > तेसर चरण 21 अप्रील स >>
कलकत्ता. मिथिला विकास परिषद दिस सं आयोजित नौ दिवसीय मिथिला महोत्सवक सातम दिन बड़ाबाजार केर तारासुंदरी पार्क मिनी मिथिला बनि गेल. रविदिन 10 फरवरी कें पार्क मे समाजक सभ वर्ग विशेष क' महिला एवं युवक लोकनिक उपस्थिती मे यायावर कवि बैद्यनाथ मिश्र यात्री-नागार्जुनक संग कविपति विद्यापतिक मूर्ति पर माल्यार्पण कयल गेल. कुमारी भावना प्रतिहस्त, अलका झा, अपराजिता झा एवं पूजा झा द्वारा विद्यापति द्वारा रचित जय जय भैरवि गाओल गेल. गोपीकांत झा 'मुन्ना' परिषदक शीर्षक गीत केर गायन कयलनि. एहि अवसर पर विनय प्रतिहस्त, पवन ठाकुर, अशोक कुमार झा 'भोली', अखिलेश झा द्वारा मैथिली गीतक प्रस्तुति श्रोता द्वारा खूब सराहल गेल. मिथिला महोत्सवक द्वितीय चरणक अंतिम दिन मंजू झा (दरभंगा), रूपा चौधरी, रंजू मिश्र, मनोरमा झा, किरण इस्सर, कुमारी अलका, विमल झा कें संस्था दिस सं सम्मानित कयल गेल. कार्यक्रमक अध्यक्षता शैल झा, उदघाटन कामदेव झा, मंच संचालन अजय चौधरी कयलनि. शैल झा सहित अन्य महिला लोकनि मिथिला महोत्सवक कार्यक्रम मे महिलाक भूमिका कें सराहना कयलनि. सभ मैथिली लोक साहित्य एवं संस्कृतिक संग मैथिली आंदोलन मे सक्रिय भूमिका निमाहबाक संकल्प लेलनि. सांस्कृतिक कार्यक्रम मे गीत सम्राट चंद्रमणी (दरभंगा), कटिहारक प्रीति मिश्र, कुमारी भावना, अपराजिता, धरणीधर झा, ललन झा द्वारा सांस्कृतिक कार्यक्रम प्रस्तुत कयल गेल.
परिषद केर अध्यक्ष अशोक झा कहलनि जे आगामी 15 अगस्त कें मैथिली लोक संस्कार कें जीवित रखबा हेतु अरिपन प्रतियोगिता केर आयोजन कयल जायत. ओ मिथिला राज्य आन्दोलन मे मिथिला विकास परिषद् केर भूमिका पर इजोत देइत कहलनि जे आगामी 21 फरवरी कें लोकसभा सत्रक प्रथम दिन पृथक मिथिला राज्यक मांग पर मिथिला विकास परिषद दिल्लीक जंतर-मंतर पर धरना देत. एहि हेतु 51 सदस्यक टीम कोलकाता सं दिल्ली कूच करत. एकर संगहि झा बतओलनि जे मिथिला महोत्सव केर तेसर चरण 21 अप्रील सं होयत. (Report: मिथिमीडिया ब्यूरो)
परिषद केर अध्यक्ष अशोक झा कहलनि जे आगामी 15 अगस्त कें मैथिली लोक संस्कार कें जीवित रखबा हेतु अरिपन प्रतियोगिता केर आयोजन कयल जायत. ओ मिथिला राज्य आन्दोलन मे मिथिला विकास परिषद् केर भूमिका पर इजोत देइत कहलनि जे आगामी 21 फरवरी कें लोकसभा सत्रक प्रथम दिन पृथक मिथिला राज्यक मांग पर मिथिला विकास परिषद दिल्लीक जंतर-मंतर पर धरना देत. एहि हेतु 51 सदस्यक टीम कोलकाता सं दिल्ली कूच करत. एकर संगहि झा बतओलनि जे मिथिला महोत्सव केर तेसर चरण 21 अप्रील सं होयत. (Report: मिथिमीडिया ब्यूरो)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News
Tags: हालचाल


text:
मुख्य उद्घाटन समारोह वरीय पुलिस अधीक्षक कार्यालय परिसर म' आयोजित कायल गेल। जता 32 सीसीटीवी कैमरा केर व्यवस्थाक संग ऐहिक विधिवत उद्घाटन कायल गेल। एहि मौका पर वरीय पुलिस अधीक्षक सत्यवीर सिंह, जिलाधिकारी डा. चंद्रशेखर सिंह, मेयर वैजंती देवी खेड़िया सहित कैको गणमान्य उपस्थित छला। एहि सभ सीसीटीवी कैमरा कैमरों के रख-रखाब सँ संबंधित खर्च के इंतजाम जिला प्रशासन द्वारा वहन वहन कायल जायत।
ओतहि दोसर तरफ शहर के उर्दू एवं भीगो आदि मोहल्ला म' नगर निगम द्वारा 16 सीसीटीवी कैमरा लगाओल गेल, जाहिक उद्घाटन नगर निगम केर मेयर वैजंती देवी खेड़िया द्वारा बाद म' अलग सँ कायल गेल। एहि सभ सीसीटीवी कैमरा के रख - रखाब के खर्च नगर निगम के जिम्मा निर्धारित कायल गेल अछि। जाहिक निगरानी केर जवाबदेही सम्बंधित थाना द्वारा कायल जायत। एहि बाबत जानकारी दैत मेयर बैजंती देवी खेड़िया कहलनि कि तत्काल शहर म' कुल 60 सीसीटीवी कैमरा लगाओल जायत।
शहर के शांति-व्यवस्था आओर आम लोग सभक सुरक्षा केर दृष्टिकोण स' तत्काल विवादित स्थल सभके चिन्हित करि सीसीटीवी कैमरा लगेबाक संगे - संग पूरे शहर क' सीसीटीवी सँ लैस कायल जायत। जाहिक संचालन हेतु नगर निगम प्रशासन व जिला प्रशासन के बीच समन्वय स्थापित करि ऐहिक निमयित रूप सँ मानिटरिंग कायल जायत।


text:
नवका- पुरनका लेख सर्च करु...
आई मन बड़ खुश अछि
ई पदक सिर्फ अभिनव बिंद्रा के पदक नहिं अछि... ई देश के सौ... सवा सौ करोड़ लोकक पदक अछि. अखन तक हॉकी छोड़ि भारत के दोसर कोनो खेल मे गोल्ड नहिं मिलल छल. 1980 के मॉस्को ओलंपिक के बाद त हॉकी मे सेहो स्वर्णक अकाल पड़ि गेल. ओकर बाद एहन भेल जे क्लालीफाई करय लेल संघर्ष करय पड़ैत अछि. व्यक्तिगत मुकाबला मे राज्यवर्धन सिंह राठौर के एथेंस मे सिल्वर मिलल छलन्हि. व्यक्तिगत मुकाबला मे तs 112 बाहर साल पहिने ओलंपिक शुरू भेला के बादे सं भारत के एकोटा गोल्ड नहिं मिलल छल. एहि मे अभिनव के स्वर्ण जीतनाय एहन छल जे लागैत छल नाचय लागु... भांगड़ा करय लागु... किछ गाबय लागु... एहन बड़ दिन बाद भेल जे मन एतेक खुश छल. ओना तं रोज मस्ती मे रहय छी मुदा कहय छै नै जे बिन पीने नशा... से हाल छल. आओर ई हमरे नहिं सभ देशवासी के छलन्हि.
एहि दौरान ई खबर पर नजर गेल जे राज ठाकरे कहलथिन्ह अ जे जेहि दोकानक... दफ्तरक बोर्ड... होर्डिंग... बैनर मराठी मे नहिं होएत ओकरा तोड़ि देल जाएत. डरे लोक सभ अपन बोर्ड... बैनर... होर्डिंग मराठी मे बदलय लगलाह अ. ई खबर पढ़ि हम सोचय लगलौं जे कि अभिनव के खबर पढ़ि राज ठाकरे खुश होताह कि नहिं ? ओ त सिर्फ पोखरि के बेंग के जकां मराठी टा टरैंत रहैत छैथि. हुनका आंखि पर तं टमटमक घोड़ा जकां पट्टी लागल छनि जे ओ सिर्फ नाके सीध मे देखय छथिन्ह अगल-बगल मे नहिं. मराठी सं बेसि तं हुनका सुझाइते नहिं छनि. त कि आई हुनका मन नाचय के कएलकन्हि कि नहिं ? अहां सभ पता लगाउ... पता चलय त हमरो बताएब. तखन तक जय श्री कृष्णा.
2 टिप्पणियां:


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
गुरुवार, 16 अक्तूबर 2014
गजल
गजल
रविवार, 5 अक्तूबर 2014
अभागल जनता
कोनो मोल नहि सधारण मनुषक जिनगीक
कीड़ा मकोड़ा जेना समा जाइत अछि
अकाल कालके गालमे
बड़का बड़का कहाबे वाला जनसेवक
जनताके बुझैत अछि भेड़ बकड़ी
कटवा दैत अछि अपन कुर्सी खातिर
मृत्यु परल लाशपर सेहो होइत अछि राजनिती
खूब घोषणा होइत अछि क्षतिपूर्तिक हेतु
हर बेर बनैत अछि जाँच आयोग
मुदा परीणाम घासके तीन पात
लाशक मुआवजामे सेहो घूसखोरी
ताहुपर साहबक सिनाजोड़ी
के किछु कहतै ओकरा
ओकरे शाशन ओकरे प्रशाशन
जनसाधारण बहाएत नोर
मुदा "अभागल जनताक" नोरक नहि कोनो मोल !!!!!!!!!!!
:गणेश कुमार झा "बावरा "
गुवाहाटी


text:
हमर गाम खोजपुरसँ करीब एक किलोमीटर दक्षिण दिस बलिराजपुर नामक एकटा गाम छैक। ई गाम मुधुबनी जिला मुख्यालयसँ करीब 34 किलोमीटर उत्तर-पूब दिसामे छैक। एतय एक टा प्राचीन किला छैक जे 365 बिगहामे पसरल छैक आ एकर देखभाल भारत सरकारक पुरातत्व विभाग क रहल अछि। किलाक खुदाई भेलापर एहिमे सँ मृदभांड आ विभिन्न तरहक बस्तु निकलल आ सोनाक सिक्का सेहो भेटलैक। किलाक बाहर जे बोर्ड लागल छैक ताहि के मुताबिक ई किला मौर्यकालीन हुअक चाही। किला के कात करोटमे जे गाम छैक ओहिमे भाँति-भाँतिक किंवदन्ति पसरल छैक, किलाक विषयमे। जतेक लोक, ततेक तरहक बात। किछु लोकक कथन छन्हि जे ई किला राक्षस राज बलिक राजधानी छलै -आ किछु गोटा तँ राजा बलिकेँ देखबाक सेहो दावा केलन्हि अछि। साँझ भेलाक बाद लोक सभ किला दिस जाइसँ बचए चाहैत छथि। भऽ सकैत अछि जे ई अफवाह सरकारी कर्मचारी लोकन्हि फैलेने हुएआए-कारण जे ओकरा सभकेँ ड्यूटी करएमे कनी आराम भऽ जाइत छैक। लोक सभ राजा बलिक डरे किछु चोरबऽ नञि चाहए छैक।
किला अद्भुत छैक। किलाक देबार भग्नावस्थामे रहितहु अपन यौवनक याद दिआ रहल अछि। किलाक देबार एतेक चाकर छैक जे ओदृपर तँ आसानी सँ एकटा रथ निकलिये जाइत हेतैक। देबारमे लागल ईंटा दू-दू फीट नमहर आ लगभग गोटेक फुट चाकर छैक। चीनक देबारसँ कम मोट नहि हेतैक ई अपन यौवन कालमे। किलामे एकटा पोखरि छैक, ककरो नहि बूझल छैक, जे कहिया खुनाएल ई पोखरि। बूढ़-पुरानक कहब छन्हि जे ई पोखरि राक्षसक कोरल अछि। किछु लोकनिक तँ ई मत छन्हि जे एहिमे एकटा सुरंग सेहो छैक-जकर रस्ता कतओ आर निकलैत छैक। सुनैत छियैक जे घ्राज-परिवारक सदस्यकेँ आपातकालमे बाहर निकालैक लेल एहन सुरंग बनायल जाइत छलैक। किलाक कात-करोटमे जे गाम छैक तकर नाम सेहो ऐतिहासिक। किलाक पूब दिस छैक फुलबरिया नामक गाम आ ओकर बगलमे सटल छैक गढ़ी गाम..जे आब अप्रभ्रंश भऽ कऽ गरही भऽ गेलैए। किलाक पच्छीम दिस छैक रमणी पट्टी नामक गाम आ ओहिसँ सटल छैक भुपट्टी। किलाक दक्षिणमे छैक बिक्रमशेर, जतय प्राचीन सूर्य मंदिरक अवशेष भेटलैए। ई बात ध्यान देबाक जोग जे सूर्य मंदिर देशमे बड्ड कम जगह छैक। बलिराज गढ़क खुदाई पहिल बेर 1976 मे भेलैक, जखन केन्द्रमे साइत डॉ0 कर्ण सिंह एहि बिभागक मंत्री छलाह। गढ़क उद्धारक लेल मधुबनीक पूर्व सांसद भोगेन्द्र झा आ कुदाल सेनाक अध्यक्ष सीताराम झाक बड्ड योगदान छन्हि। किछु इतिहासकार लोकनिक कहब छन्हि, जे ई किला बंगालक पालवंशीय राजा लोकनिक किला भ सकैत अछि वा फेर मौर्य सम्राटक उत्तरी सुरक्षा किला भऽ सकैत अछि। ओना किछु गोटेक कहब छन्हि जे एकर बड्ड संभावना- जे ई किला मिथिलाक प्राचीन राजधानी सेहो भऽ सकैत अछि।
एकर पाछू ओ ई तर्क दैत छथिन्ह, जे एखुनका जे जनकपुर अछि, ओ नव जगह अछि आ ओतुक्का मंदिर १८हम शताव्दीमे इंदौरक महाराणी दुर्गावतीक द्वारा बनबाएल गेल अछि। विद्वान लोकनि जनकपुरक ऐतिहासिकताक संदिग्ध मानैत छथि। हमरा एहि संबंधमे एकटा घटना मोन पड़ि रहल अछि। १० साल पहिने पटनामे वैशालीक एकटा सज्जन हमरा भेटलाह आ कहलन्हि जे बलिराज गढ़ वास्तबमे मिथिलाक प्राचीन राजधानी अछि। हुनकर कहब छलन्हि जे ह्वेनसांगक एकटा विवरणक मुताबिक पाटलिपुत्रँस एकटा खास दूरी पर वैशाली अछि, वैशालीसँ एतेक दूरीपर काठमांडू (काष्ठमंडप) अछि आ काठमांडूक दच्छिन आ पूब दिशामे मिथिलाक प्राचीन राजधानी छैक। एखुनका जनकपुर ओहि मापदंडपर सही नञि उतरि रहल अछि। पता नञि एहि बातमे कतेक सत्यता छैक। एकर अलावा, रामायणमे सेहो मिथिलाक प्राचीन राजधानीक संदर्भमे किछु संकेत छैक। रामायणक संकेत सेहो बलिराजपुरकेँ मिथिलाक राजधानी होएबाक संकेत कय रहल अछि। पूर्व सांसद भोगेन्द्र झाक मुताबिक, राजा बलिक राजधानी महाबलीपुरम भर सकैत अछि, जे दच्छिन भारतमे छैक। सभसँ पैघ बात ई जे पूरा मिथिलामे बलिराजपुरसँ पुरान कोनो किला नहि अछि, जे मिथिलाक प्राचीन राजधानी होएबाक दावा कय सकए। किलाक भीतर उबड़-खाबड़ मैदान छैक, जे राजमहलक जमीनक भीतर धँसि जएबाक प्रमाण अछि। एतय एकाध जगह खुदाई भेलैए आ ओहीमे काफी कीमती धातु आ समान भेटलैक अछि। अगर एकर ढ़ंगसँ खुदाई कएल जाय तँ नञि जानि कतेक रहस्य परसँ आवरण उठि जायत। एखन धरि सरकारक तरफसँ कोनो ठोस प्रयास नहि भऽ पाओल अछि, जञिसँ बलिराज गढ़क प्राचीनताकेँ दुनियाक सोझाँ रखबाक कोसीस कएल जाय। बस एकटा कामचलाऊ सड़कसँ एकरा बगलक गाम खोजपुरसँ जोड़ि देल गेलैक आ इतिश्री कय देल गेलैक।
यदि बलिराज गढ़क खुदाई ढ़ंगसँ कएल जाय आ एतय एकटा नीक संग्रहालय बना देल जाय तँ बढ़िया काज होयत। मिथिलांचलक हृदयस्थलीमे रहबाक कारणेँ एतय मिथिला पेंटिंगक कोनो संस्थान वा आर्ट गैलरी सेहो खोलल जा सकैत अछि। एकटा नीक(चाकर आ चिक्कन हाईवे) क संग नीक विज्ञापन बलिराजगढ़क पर्यटक सभकेँ निगाहमे आनि सकैत अछि। एहिसँ इलाकाक गरीबी दूर करबामे सेहो मदद भेटत। यदि एकरा बुद्धा सर्किट वा रामायण सर्किटक अंग बना लेल जाय तँ आर उत्तम।


text:
विराटनगर.
मिथिलामे
कातिक मास अबिते मैथिली कार्यक्रम, आयोजन-अनुष्ठानक अगहन आबि जाइत अछि.
विद्यापतिक अवसान दिवस लगिचाइते, कविकोकिलकेँ स्मरण करैत दुनू पार मिथिला
आ मिथिलासँ बाहर रहनिहार मैथिल सेहो अपना-अपना सुविधा आ समयानुसार हुनके
स्मृतिमे पाबनि मनबैत छथि. सभ साल जकाँ एहिसाल सेहो
दरभंगा, मधुबनी, भागलपुर, पटना, दिल्ली, कलकत्ता, जनकपुर, राजबिराज, काठमाण्डु समेत
अनेक जगह पर कार्यक्रम आयोजित भेल आ आगामी किछु मास धरि ई क्रम चलैत रहत.
मिथिला मैथिलीसँ संबद्ध प्रायः हरेक संस्था यथासाध्य कविपतिकेँ श्रद्धा-दीप
देखबैत अछि. एहिक्रममे आगामी पूस १३-१४ गते २०६९ साल अर्थात 28 एवं 29 दिसंबर 2012
केँ मैथिली सेवा समिति, विराटनगर द्वारा विराटनगर, नेपालमे दू-दिना
विद्यापति स्मृति पर्व समारोहक आयोजन कएल जायत. एहि अवसरपर अनेक साहित्यिक
आ सांस्कृतिक गतिविधिक आयोजनक नेयार अछि जाहिमे मिथिला पेंटिंग एवं मिथिला
लोककलाक प्रदर्शनी, विचार-गोष्ठी, साहित्यक गोष्ठीक अलावे नाटक आ रंगारंग
सांस्कृतिक कार्यक्रमक आयोजन सेहो कएल जायत. एकर अलावे पोथी-मेला, मिथिलाक
संस्कृतिकेँ झलकबैत झाँकी, नेना-भुटकाक फैशन शो आ मिथिलाक खान-पानक मेला
सेहो लगाओल जाएत तथा विशिष्ट पाहुन सभकेँ समिति द्वारा सम्मानित कएल जायत
से सूचना भेटल अछि. समिति द्वारा पछिला बरख सेहो वृहत स्तरपर विद्यापति
स्मृति पर्व समारोहक आयोजन कएल गेल रहए जाहिमे दुनू पारक कलाकार, साहित्यकार
आ आम मैथिल बेस उत्साहित भऽ भाग लेने छलाह. (Report: मिथिमीडिया ब्यूरो)


text:
आबू बुझैत छी जे सेक्शन 194A मे कोना TDS काटल जायत छै, कतेक काटल जायत, किनकर काटल जायत सभटा अहि आलेखके मदति सँ बुझैत छी।
सेक्शन 194A की अछि?
सेक्शन 194A मे TDS जे काटल जायत छै ओ सुदि पर काटल जायत छै, सेक्युरिटीके सुदिके छोड़ि कय। जेना फिक्स्ड डिपाजिट, लोन अथवा एडवांसके सुदि (बैंकके जँ सुदि दय रहल छी तँ ओ छोड़ि कय) आदिके सुदि पर जे टीडीएस काटल जायत छै से 194A सेक्शनमे काटल जायत छै।
सेक्शन 194A ककरा पर लागू होयत अछि?
सेक्शन 194A, Resident पर लागू होयत अछि। जँ कोनो Non-Resident के सुदि दय रहल छी तँ ओकरा पर इ सेक्शन सँ टीडीएस नहि काटल जेतय।
Non-Resident के देल जाय वला सुदि पर सेहो टीडीएस काटल जायत छै आओर ओ सेक्शन 195 के अन्तर्गत टीडीएस काटल जायत छै।
सेक्शन 194A मे कखनि टीडीएस कटबाक चाही?
[post_ads]:
अहिमे दूटा बात छै। पहिल बात इ अछि जखनि सुदि देबय वला बैंक, कोऑपरेटिव सोसाइटी जे बैंकिंग व्यापरमे अछि अथवा पोस्ट ऑफिसके ओ स्कीम सभ जे सेन्ट्रल सरकार द्वारा आनल जायत अछि मे सुदिके राशि एकटा वित्तीय वर्षमे 40,000.00 टका भ' जायत अछि तँ टीडीएस कटबाक चाही।
दोसर अहिके छोड़ि कय बाकी सभ जे सुदि दय छथि जँ सुदिके राशि जँ 5000.00 टका भ' जायत अछि तँ टीडीएस कटबाक चाही।
वित्तीय वर्ष 2018-19 सँ सीनियर सिटीजन लेल 50,000.00 टका सुदि तक टीडीएस नहि कटबाक छै जँ ओ सुदि बैंक अथवा पोस्ट ऑफिसमे डिपाजिट सँ, फिक्स्ड डिपाजिट सँ अथवा रेकरिंग डिपाजिट सँ अबैत अछि।
सेक्शन 194Aमे टीडीएस काटयके की दर अछि?
[post_ads_2]:
जँ सुदि लयनिहार/लयनिहारि लग पैन छै तँ 10% टीडीएस काटयके दर छै (14 मई 2020 सँ 31 मार्च 2021 तक कोविड रिलीफके अन्तर्गत इ रेट 7.5% कय देल गेल छल)
जँ सुदि लयनिहार/लयनिहारि लग पैन नहि छै तँ 20% टीडीएस काटयके दर छै।


text:
बिहार मे दलित पुजारी
बिहार के 6टा मंदिर मे दलित पुजारी नियुक्त कएल गेल अछि. पटना के महावीर मंदिर के अलावा जेहि मंदिर मे दलित पुजारी बनाएल गेल अछि ओहि मे पालीगंज के रामजानकी मंदिर मे जनार्दन मांझी के पुजारी बनाएल गेलाह . बिहटा के शिवमंदिर के पुजारी बनलाह यमुनादास जी. जखन कि हाजीपुर के महादेव मंदिर मे चंद्रेश्वर दास... बोधगया के जगन्नाथ मंदिर मे दीपक दास आओर मुजफ्फरपुर मनिहारी मंदिर मे पुजारी बनला अ जगदीश दास जी. ई सभ भेल अछि बिहार राज्य धार्मिक न्यास बोर्ड के प्रशासक किशोर कुणाल जी के कारण. हुनका एहि काज के लेल विरोध के सामना सेहो करय पड़लन्हि. हिनके प्रयास के कारण पहिल बेर पटना के महावीर मंदिर मे 15 साल पहिने 1993 मे दलित संत सूर्यवंसी दास के पुजारी बनाएल गेल छल


text:
नवका- पुरनका लेख सर्च करु...
धन्यवाद यात्रा
बिहार विधानसभा चुनाव के बाद बीजेपी आब धन्यवाद यात्रा पर निकलत. चुनाव लड़य आओर जीतए के प्रतिशत के हिसाब सं देखल जाए त एहि चुनाव मे सभ पार्टी सं नीक प्रदर्शन बीजेपी के रहल. त आब जनता के ओहि जनादेश के सम्मान करय लेल बीजेपी नेता लोक के धन्यवाद देथिन्ह.
पार्टी के तरफ सं सभ नवका विधायक के कहल गेल अछि जे अपना-अपना विधानसभा क्षेत्र मे जा मतदाता के धन्यवाद देल जाउ. अखन राज्य विधानसभा के सत्र चलि रहल अछि. सत्र खत्म भेलाह के बाद 9 दिसंबर सं एलएलए साहेब सभ अपन-अपन क्षेत्र मे निकलताह.
पार्टी आलकमान के तरफ सं एमएलए साहेब सभ के इहो कहल गेल छनि जे अपन इलाका मे कार्यकर्ता सभ सं बेसि सं बेसि सम्पर्क बना क राखु. लोक के समस्या सं बेसि सं बेसि अवगत रहुं. कोशिश करु जे हमेशा अपन मतदाता के लेल उपलब्ध रही.
बीजेपी विधायक सभ के अपन इलाका के लोक सभ के... कार्यकर्ता सभ के नाम-पता-फोन नंबर जमा कs एकटा डाटाबेस तैयार करय लेल सेहो कहल गेल अछि. जाही सं काज परला पर... कोनो समस्या परेशानी के समय कार्यकर्ता सभ के मार्फत सं ओकरा दूर करय के कोशिश कएल जा सकए.
एहि सं विधायक जी अपन इलाका के लोक के सम्पर्क मे सदिखन बनल रहताह. जेहि सं लोक अपन कष्ट...परेशानी हुनका बता सकथिन्ह. नवका योजना... कार्यक्रम के बारे मे जानि पएथिन्ह आओर ओहि पर नीक सं अमल भ पाएत.
सदस्यता लें टिप्पणियाँ भेजें (Atom)